
DE INGENI SCINTILLULIS INTER IGNES 

ENITENTIBUS 


Lucubratio honorifica laude ornata in Certamine XXV Capito¬ 
lino a. MCMLXXIV Romae habito. 


Micante in medio ingenti flamma, majores quam pro hominum 
statura umbrae in extrema spelunca saliunt; undique tenebrae rubo¬ 
re mixtae; pedetemptim exsangues animae ad ignes succedunt si 
forte frigus suum vix tolerabile exturbent. Acri tamen dolore tenta- 
tae mox refugiunt exili ejulatu. Procul hinc sedet improbissime ca¬ 
chinnans, alieno cruciatu elatus, distorto animi foeditate vultu auctor 
suppliciorum, solus harum tam tristium regionum dominus, quem 
ex cornibus et veste atra facile conicias ipsum esse Mephistophelem. 

Jam autem accedit par laureatum, alter barbatus, imberbis alter; 
his vero, cum interiore spiritu alantur, flammarum calore non est 
opus, neque eodem modo quo alii peccaverunt; numquam enim 
ullius hominis vitam sed poemata tantum peremerunt vel fabulam 
illam Argonauticam; ecce Apollonius Rhodius et Valerius Flaccus, in¬ 
visus quidem alter alteri, uterque tamen flagrans insigni camporum 
Elysiorum cupiditate. Nam quibus honoribus cumulati sint Homerus, 
Vergilius, Dante, eos existimant sibi quoque plenissime deberi, spre¬ 
tis scilicet haud merito binis Argonauticis. 

Itaque postquam causae apud Mephistophelem agendae veniam 
petierunt, his verbis ille respondet: «Aegre profecto inveniatis arbi¬ 
trum subtiliorem, elegantiae amantiorem, animo denique ad miseri¬ 
cordiam propensiore! Utercumque igitur diviniorem afflatum suum 
comprobaverit, hunc sibi asciscant Elysii beneficio meo. Insto tamen 
vobis ut plenum gravitatis atque Aristophanis Ranarum omnino dis¬ 
simile certamen praestetis. Nam meum saltem judicium neque tru¬ 
tina neque ampulla olearia ludificari licebit; sed quoniam maximis 



4 


R. W. Garson 


distineor occupationibus, vel cruciatibus adhibendis vel alteram Mar- 
garetam perdendo, exigua modo pars utriusque poematis defen¬ 
datur.» 

Admissis certaminis propositi legibus, Valerius sic incipit prior: 
«O arbiter pererudite, palam asseverare ausim apud me primum im¬ 
mortales exstitisse omnes personas quas hic versificator hebeti stilo 
adumbravisset; sed ne admodum te morer, ita me continebo ut de 
Hyla rapto tantummodo disceptem, comparando quo ingenio uterque 
nostrum in hac carminis parte eluxerit; tanta enim mentis caecitate 
hic laborat ut sibi persuadeat quamvis frigida et jejuna narratione 
lectorum animos allici posse dummodo versus hexametros fundat 
passimque apargat semina homerica. Quam probe tamen aequales 
clamitabant sufficere omnibus Homerum! Quam obstinate frenum 
Apollonius momordit! Hoc denique, quaeso, animum adverte, quam 
disjuncta sint quantumque hient quae de Hyla evomuit, quam igna¬ 
rus sit animi motuum atque affectuum. Nam quem Alexandrinorum 
—credo quidem eos in primis fuisse cultos— non piguisset singula 
quaeque perlegere, quo pacto vel Hylas socius esset ascitus 1 vel 
pinus ad novum remum fingendum exquisita radicitus ab Hercule 
esset evulsa 2 , vel quo casu perituri essent Zetes et Calais? 3 Aliquan¬ 
do etiam orat insulse ipse vates ut venia detur narratiunculae a re 
alienae 4 . Praeterea Polyphemum Glaucumque opinor huc perperam 
introductos; quos cur omiserim explanare jam pergo. Apud Apollo¬ 
nium arbitror post Hylan raptum Polyphemum et Herculem similio¬ 
ribus animi affectibus ictos, comparationum quoque vim ideo esse 
impeditam 5 ; apud me contra solus maeret Hercules, solus et minu- 
tatim sentit se Hyla orbatum. Quanta enim dissimulatione (hanc 
forsitan voces ironiam) spei plenum feci Herculem ad litus redeun¬ 
tem dum Hylan nequiquam quaerit! Quam commode ac praecise 
depinxi subtilissima quaeque discrimina turbidae exanimationis de- 
ficientiumque virium! 6 Ut ad Glaucum transeam, vituperandus est 
Apollonius quod Telamonem induxit Iasoni, tamquam si de industria 
Herculem reliquisset ne gloria sua obscuraretur, convicium facien¬ 
tem 7 , deinde post Glauci portentum paenitentia abundantem 8 . 
Meum certe carmen non tam insipienter composui ut dignitas Iaso¬ 
nis ducis minueretur. Immo apud me in quibusvis angustiis hic for- 


1. Ap. Arg. 1. 1212-19. 

2. ibid. 1187-1206. 

3. ibid. 1302-9. 

4. ibid. 1220. 

5. ibid. 1240-72. 

6. Val. Arg. 3. 568-597. 

7. Ap. Arg. 1. 1290-5. 

8. ibid. 1329-35. 

tem strenuum gravem se praebet, nec timidum inertem omni spe 
dejectum. Nonne igitur supervacaneum erat Iasonis excusandi causa 
ex profundo Glaucum erigere? Mihi quidem multo praestare visum 
est Argonautas inter se de Hercule quaerendo disputare, nec non 
praecipue glorior personis orationibusque Telamonis ac Meleagri 
contraria suadentium 9 . Quid enim clarius illis expressum? Quid ma¬ 
jore his pondere? Malos autem ut magistros respuo, ita summo stu¬ 
dio bonos accipio, nec te praetereat, Mephistopheles, quantum in 
hac carminis parte nostro Vergilio debeam; nam hujus modo Musam 
colo, observo, paene revereor; apud Apollonium quidem Hercules 
amat exiliter exilem Hylan; quorum amorem ego vivum et genero¬ 
sum et sanctum reddidi non solum vel alcedinis comparatione 10 sed 
etiam, verbis subtiliter decerptis, Aenean Iulum Creusam dulcissime 
in memoriam redigendo 11 . Multum sane inter se distant in arte poe¬ 
tica qui curiosos se in decora imitatione praestant quique impuden¬ 
ter ac temere furantur. Telamonem quoque imbui Vergiliana qua¬ 
dam nobilitate ex eo quod jure jurando tam gravi nos cogit in re¬ 
cordationem earum sententiarum quibus Latinus religiosissime spo¬ 
ponderat concordiam fore per Italiam 12 . Et ex cervo etiam quem 
Hylas sectatur aliquid mali praesagiant lectores perspicaces, cum 
necesse sit eis succurrant Allecto illa nefanda aliusque cervus perni¬ 
ciosus 13 ; fortuito quidem pleraque accidere facit Apollonius. Meae 
saltem narrationi cum varietatem tum rationem aliquam tribui com¬ 
miscendo cum hominum fortuna numen deorum; nempe ira Junonis 
ut in Aeneide sic in Hylae fato perquam pollet, nec non credo in 
tribus utriusque carminis orationibus esse operae pretium ideo per¬ 
pendere quae sint similia quaeque dissimilia ut emineat eorum 
quae effinxi novitas; prima enim oratione Juno aliam deam fallere 
conatur quo facilius homini inviso noceat 14 ; secunda secum reputat 
quam sit difficile hunc devincere 15 ; tertia conubio promisso fraudis 
socium vel sociam petit 16 . Majoris tamen sunt momenti quae discre¬ 
pant, vel quod in secunda oratione Vergilius superbam Junonem 
ostendit, ego sibi diffidentem, vel quod in tertia apud me dissimu¬ 
lat, apud Vergilium se praebet ingenuam. Quae omnia et multa prae¬ 
terea accuratius sint examinanda si quis percipere velit qua ratione 
lumina ingeni mei arte Vergiliana temperaverim. Sed interdum dor¬ 
mitas, Mephistopheles: ascendat igitur in rostra Apollonius!» 


9. 

Val. Arg. 3. 

637-89. 




10. 

ibid. 4. 44-9. 






11. 

cf. 

Aen. 

2. 

723-4 

et 

Val. 

Arg. 

3. 

12. 

cf. 

Aen. 

12. 

206-11 

et 

Val. 

Arg. 

3. 

13. 

cf. 

Aen. 

7. 

481-2 

et 

Val. 

Arg. 

3. 

14. 

cf. 

Aen. 

4. 

93-104 

et 

Val. 

Arg. 

3. 

15. 

cf. 

Aen. 

1 . 

37-49 

et 

Val. 

Arg. 

3. 

16. 

cf. 

Aen. 

1 . 

65-75 

et 

Val. 

Arg. 

3. 


486; Aen. 2. 776-89 et Val. Arg. 4. 25-37. 
707-11. 

5445-54. 

492-505. 

510-20. 

535-44. ' 

Jam pridem stomachatus ille «ad haec respondere» inquit «nihil 
convenit. Incumbe potius, Mephistopheles, tota mente in comparatio¬ 
nes meas aut tibi liqueat me ne in Homero imitando quidem uberri¬ 
ma caruisse inventione. Primum respice, quaeso, ad Ulixem Demo- 
doci carmine commotum et tam leni singultu flentem ut Alcinous, 
qui juxta sederet, solus ex convivis lacrimas cerneret; attamen Ho¬ 
merus comparat eum ululanti feminae, haerenti in marito exanima¬ 
to, resistenti percutientibus eam hostibus atque in servitutem abstra¬ 
hentibus 17 . Num congruunt inter se compressus dolor violenta- 
que pugna? Nonne a me Medea angore excruciata, pudoris causa 
cunctans, in cubili jacens aptius comparatur novae conjugi in cu¬ 
biculo mariti obitum maerenti, virginali verecundia fugienti ancilla¬ 
rum solacia, acerbo potius silentio lacrimas profundenti? 18 Constat 
enim hanc et Medeam in multo similiore discrimine versari quam 
Ulixem viduamque ab hostibus violatam. Fumus autem Homerum 
lippum fecisse videtur; nam ille, cum Achilles undique strages edit, 
combustae urbis fumum confert 19 tamquam si plus detrimenti ex 
fumo quam ex igni acciperetur. Non adeo scilicet fuit rationis 
expers Plautus cum haec scripsit: fumo comburi nihil potest, flam¬ 
ma potest 20 . Quid denique est magis implicatum, magis tortuosum 
quam Achilles ut fumus fulgens? 21 Nam hoc primo certe significari 
videtur, tardius tamen apparet re vera comparari Achillem ignibus 
qui post solis occasum modo conspici possint. Quanto aptius igitur 
et simplicius ego convolutas ingentis anguis squamas feci similes per¬ 
multis atri turbinis orbibus qui ex lingnis fumosis sublime ferun¬ 
tur! 22 Incommode contra Ajax Oilei Ajasque Telamonis proelia juxta 
stantes Homero praebent speciem duorum profuso sudore idem ara¬ 
trum trahentium, immo omnibus viribus nitentium ut quam longis¬ 
simum sulcum agro impriment 23 . Quae aliquanto amplificata ad Ar- 
gonautas impigre remigantes melius adhibui 24 , neque me fallit prae¬ 
terea aquas arare vel sulcare translationem esse a poetis haudqua- 
quam alienam; postremo juvat me ex una Homeri comparatione 
effinxisse duas inter se conexas, quibus illustrentur cum dulce Me¬ 
deae amoris initium tum summus ejus dolor. Nam a Homero con¬ 
fertur, cum ante moenia Trojae certamen stat diu anceps, femina 
honesta lanam in alteram librae lancem, pondera in alteram impo- 


17. Ocl. 8. 521-34. 

18. Ap. Arg. 3. 645-64. 

19. II. 21. 520-5. 

20. Cure. 1. 1. 54. 

21. II 18. 203-14. 

22. Ap. Arg. 4. 13944. 

23. II. 13. 701-8. 

1 24. Ap. Arg. 2. 660-8. 

nens si forte vel tenuissimum victum liberis suis quaerat 25 . Mihi 
quidem primus Medeae exardescens amor similis esse videtur sar¬ 
mentorum acervo quem ex favilla modo femina ante solis ortum in¬ 
flammaverit ut modicum sibi lumen suppeditet lanam deducenti 26 ; 
postea tamen ingenti addita acerbitate Medea mortem jam ex Iasone 
verita nec prae dolore somnum capiens lacrimis se tradit tamquam 
vidua noctu coacta fusum versare et obdurescere paene ad gemitum 
liberorum 27 . Quas comparationes si quis ambas simul animo colliget, 
exstabit eo vehementius intolerabilis Medeae aegritudo. Tanta igitur 
novitate ac varietate mihi videor locos Homericos exornavisse ut cen¬ 
seam plane quaerendum num quid sit argutius navatum Argonauti¬ 
cis meis!» 

Hic tandem Mephistopheles cum se semisommnum excitavisset 
«desinite jam», inquit «o poetae inexorabiles, mihi aures obtundere: 
nempe obtrectationi satis concessum est atque jactationi, nec tanto 
inanium verborum flumine effecistis ut me paeniteat hosce ignes 
auxisse eo volumine quod bina Argonautica contineret. Sed meo ju¬ 
dicio Valerius ideo carmen melius malorum carminum composuit 
quod post Apollonium Vergiliumque vivere ei contigit. Nam ex his 
mirum quantum sibi haud imperite assumpsit; alia igitur perpenden¬ 
da arbitror; post Aeneida editam adeo moris erat heroica carmina 
pangere ut illorum scriptores plerisque vel pestes hominum esse vi¬ 
derentur, neque hoc Juvenalis inique querebatur. Itaque etsi Apollo¬ 
nio poema minus successit, ipsum tamen laudo quod summa constan¬ 
tia ac velut animi ferocitate eis adversatus qui carmina brevia 
et nimis blanda et saepe nugatoria fovebant, genus antiquum 
prorsusque a temporibus suis absonum repetivit atque praeclara 
enisus est sollertia ut verba obsoleta renovaret. Sed quod ad 
ipsum certamen pertinet, tam callide Valerius opus suum nuper 
defendit ejusque vitia tam opportune tacuit ut miratus sim (multa 
enim intellegit Mephistopheles etiam cum dormitare videtur) eum 
non significavisse a se id emendatum esse quod apud Apollonium 
esset maxime ridendum, nimirum dico quod ille plane inscios Argo- 
nautas fecerat Herculem in Mysia relinquere 28 . Nec contra mihi per¬ 
suasit Apollonius se plerumque Homero accuratius similitudines per¬ 
cepisse: absurde enim comparantur apibus in laeto prato volitanti¬ 
bus lamentantes Lemniae 20 , vel frementi leoni Iason ille inertissi¬ 
mus 30 . Ne tamen diutius vos suspensos teneam, pro infinita miseri- 


25. II. 12. 432-6. 

26. Ap. Arg. 3. 286-98. 

27. ibid. 4. 1060-7. 

28. ibid. 1. 1283. 

29. ibid. 879-85. 

30. ibid. 4. 1337-43. 

cordia mea utrumque vestrum ea condicione in Elysium mitto ut 
Apollonius sibi Homerum, Valerius sibi Vergilium doctorem asciscat. 
Quae si feceritis, forsitan imbuamini aliquando idque sero et arte 
poetica et jucunda modestia. Sed satis de carminibus jam dictum; 
multa restant quae usitato more agam; discedite igitur ut alio quo¬ 
que loco benignitas mea pernoscatur.» 


Prof. Ronaldus W. Garson 
Dept. of Classics 
The University of Adelaide 
Box 498, G. P. O., ADELAIDE 
SOUTH AUSTRALIA 



O TEMPORA, O MORES! 


Vitae me piget extimae! 

Fractis cur hominum moribus, heu pudor! 

Moerens fata recenseas 
Quae saeculis tulerunt deterioribus? 

Legum jam pia sanctitas 
Pessundat penitus, juris et aequitas. 

Ausis saeva procacitas 
Terram contaminat putidiusculis; 

Artus belua septiceps 
Turpati tenuat flumine sanguinis; 

Morbo robora marcido 
Humani pariter dimidiant mares, 

Mentis sensibus impares 
Languescunt vitio quod sitis inficit. 

Luxus nudaque vestium 
Probrosis mulier seligit usibus. 

Quid quot foenore divites 
Lenones properant nectere dedecus 
Actae carmine feminae? 

Quae mollis studiis semper inanibus 
Solvit frena licentiae! 

Incestans animos unda libidinis 
Exin subsequitur; joci 
Lascivi ebrietas letifer ingruit: 

Foedi somnia pectoris! 

Gens lymphata furit crimine noxio 
Larvae sordida ritibus 
Insanitque modis dedita mollibus 
Pulla luxuriae domo, 

Demens! Profluvio rapta pecuniae 

Quaesiti male foenoris 

> 

Ambit divitias diraque funera, 

Inmanis vetitum necis! 

Nulla est progenies civica postmodum 
Inmunis sceleris; decus 
Non ullum thalamis; foedere pessimo 
Verbis quod pietas fovet, 

Nascentis perimunt jura propaginis! 

Regnum quod manet integrum 
Fautoris placitis, saepe Malignitas 

Summis vertere nisibus 
Frustra persequitur, quatenus inferi 
Lapsat victa potentia: 

Petram nulla valet frangere vis Satan! 

Emptis promeritus cibis 
Quivis tunc opifex viribus integer, 
Natorum vicis anxius, 

Ardebat properus vivere copia, 

Plexis nunc male feriis 
Viroso recubat futilis otio. 

Curatis tumidus comis, 

Legum consilio posthabito, puer 
Quisquis plus satis improbus 
Nec paret monitis et sibi consipit; 

Compos usque superbia 
Nares femineis mulcet oloribus; 

Pavonis petulans modo 
Braccis pelliciens versicoloribus 
Pascit lumine ceteros. 

Forsan interea, quos Deus arguit, 
Temmunt munera praesules 
Maluntque illecebras obdere subditi, 
Fraudes ferre silentio 
Queis se dedecorat casta Sodalitas. 

Quis jam turpia dimovet 
Profanosque modos et choreas leves? 

Et Sanctum canibus datum 
Pollutis, miserum! novimus aedibus! 

Recti remur imaginem, 

Excussam penitus justitiae fidem! 

Et pax et pietas simul 
Semotis latitant sedibus incolae; 

Vinctos unica liberans 
Secessum repetit candida Veritas! 

Jesu, spe modo labimur! 

Tandem jam redeas, mi Bone, deprecor! 

Nutat spes animis, veni! 

Omnis corde secus denique concidet! 


Raymundus Sarmiento, C. M. F. 
Martin Zapata, 138 
MENDOZA, in Argentina 



QUID EX SCRIPTORIBUS ET COMMENTARIIS 
SUPERIORUM AETATUM INFERRE POSSIMUS 
AD CONFICIENDUM LEXICON RECENTIS 

LATINITATIS 



In superiore fasciculo Palaestrae Latinae (n. 225) normas deduxi¬ 
mus quas scriptores, in quibusdam commentariis exeunte saeculo 
XIX et hoc XX ineunte vulgatis, sequi videntur cum novas ac neces¬ 
sarias voces in linguam latinam inducere coguntur. 

Multos scriptorum locos recensuimus, quos nunc ipsa eorum ver¬ 
ba referentes distincte describimus: quo quid eorum auctoritas sin- 
gillatim valeat, perspicietur planius. 

Non omnia vocabula, eo quod hic exhibentur, probanda sunt quin 
prius ad trutinam revocentur et altius recognoscantur; in spe tamen 
sumus fore ut quam plurima eorum in recentis latinitatis lexicon 
inscribantur. Ea tamen documento nobis sunt et exemplo quo admo¬ 
nemur viam quam scriptores hujus aetatis insecuti sunt, non lexicon 
componentes sed actu de rebus singulis, minutis, novis scribentes. 

Haec via, quae exeunte superiore saeculo aperta erat, ex segnitia 
aut incuria aut oblivione posteriorum scriptorum oblitterata est aut 
neglecta; quod si hi in eadem constitissent via, tot dubia, inquisitio¬ 
nes, disputationes —quae in commentariis deinceps usque ad nostra 
tempora exorta sunt quibusque nova verba latina inquirebantur— 
supervacua saepe prorsus fuissent. Hos igitur scriptores oblivioni da¬ 
tos excitemus atque usu et studio excutiamus, in quibus frequenter 
puri sermonis —dixeris saltem non inelegantis— venam reperimus. 
Ecquis unquam erroribus vacabit? Numquid non ipsi multa nos do¬ 
cuerunt? 

Mens autem nostra, primum, fuerat schedas tantum exscribere et 
praecipuos referre locos ubi nova inveniuntur nomina: ea praesertim 
quae in lexicis non inveniuntur et quae initio saltem maxime techni- 
ca sunt. Deinde adnotiunculas subjungere quibusdam vocibus perop¬ 
portunum duximus et, cum iis quae alii nosque fecimus et scripsi¬ 
mus, conferre: quod propositum in his paginis perficere conati 
sumus. 

Pauca adnotes velim: commentarii saepe his notis contrahuntur 
seu breviantur: 

Vox Urbis: V. U.: sequitur annus (naturalis), aliquando 

numerus (n.) libelli seu fasciculi, pa¬ 
gina, columna (c.), interdum paragra- 
phus (: numerus extremus, si adest). 

Alma Roma: Alma R.: 

Societas Latina: Soc. Lat.: 

Palaestra Latina: Pal. Lat.: hi commentarii memorantur seu citan¬ 
tur ex communiore ratione, id est: 
annus ex ordine quo commentarius 
prodiit, deinde annus (naturalis), pa¬ 
gina. 

Restant pauca verba quae numeris 116-118 continentur —et sunt 
aeroplanum, jerrivia, tractus — tramen, currus automobilis — quae, 
cum sint praecipua et usu ac disputationibus exagitata, in alium 
fasciculum describenda ac perpendenda differimus. 

1. Index venti: 'veleta - banderuola'... 

2. Anemometrum: 'anemometro - anemometro'... 

3. Receptor fulminum: 'pararrayos - parafulmine': 

«Sustinent indices venti duos, duo anemometra et praealtum api¬ 
cem fulminum receptorem » V. U. 1903, p. 178, coi. l. a , 3. 

— cfr.: index ventorum: Nova v. lat., VI, 4, 22, p. 75; XXIII 7, 
46 p. 232; fulminar, -aris: Ibid., p. 75, n. 21; XXIII 7, 45, p. 232. 

4. Inane - Vacuum: 'vacio - vuoto': 

«hoc aethereum inane, plenum erat pulvisculo exiguo» V. U., 1902, 
37, c. l. a 3; 

«ubi vacuum factum fuit» V. U., 1899, p. 45. 

5. Aer compressus: 'aire comprimido - aria compressa'... 

6. Pila Cypria: 'pila de cobre - pila di rame’: 

« Compresso aere in cupriis pilis aere reficiebatur ad respirandum» 
V. U., 1902, 19, coi. 2. a , & 2. 

7. Vis equi mechanici: 'caballo de fuerza - cavallo vapore, c. 

dinamico’: 

«Machinae qua aer comprimitur centum et viginti equorum me¬ 
chanicorum vis est» V. U., 1899, p. 45. 

— cfr.: vis equina : Scriptor Latinus, 1910, p. 34, ult. lin.; G. Lurz, 
Per lo studio e Vuso dei latino, IV, 2, 83; Pal. Lat., 16 (1946), 164; 
ibidem, p. 165-66, proposita explicatione, vim equinam et equum 
vaporalem induci posse censui. 

8. Rarefactio: 'rarefaccion - rarefazione': 

«... notum sit virtutem ducendi cum rarefactione crescere» V. U ., 
1899, n. 6, p. 45. 

9. Expansio: 'expansion - espansione’: 

«adducentem ad locum expansionis» V. U., 1899, n. 6, p. 45. 

10. Refrigeratio: 'refrigeracion - refrigerazione’: 

«Hac... refrigeratione aeris V. U., 1899, n. 6, 45. 

11. Aer refrigeratus: 'aire refrigerado - aria refrigerata’: 

«aerem refrigeratum, per tubum transire cogit» V. U., 1899, n. 6, 

p. 45. 

12. Status vaporis: 'estado de vapor - stato di vapore': 

«ad vaporis statum redit» V. U., 1899, n. 6, p. 45; 

«cum huic aeri liquido... evaporandi facultas sit» Ibidem. 

13. Gradus: 'grado (de calor) - grado': 

«Calor... gradus... descendit» V. U., 1899, n. 6, p. 45. 

14. Oxygenum: 'oxigeno - ossigeno’: 

«... oxygeni... quantitatem continet» V. U., 1899, n. 6, p. 45. 

— Hanc scriptionem — oxygenum — retineamus; quamquam non 
desunt scriptores (in quibus Bacci, Tondini-Mariucci, Badellino, 
Volckringer, Zlotnickiego [Lexicum medicum]), qui adhibent aut 
proponunt oxygenium —addita i —. 

15. Speculatio: 'dato, observacion - dato, osservazione' ... 

16. Observatio: 'observacion - osservazione'... 

«Peractae speculationes transmittuntur» V. U., 1903, 178, c. l. a , 3. 

«hujus memor observationis» V. U., 1899, p. 45. 

17. Chartae rei metereologicae: 'parte (comunicado) metereo- 
logico - comunicato metereologico': 

«...eaeque (speculationes) evulgantur in charta rei metereologi¬ 
cae » V. U., 1903, 178, c. l.\ 3. 

... in charta rei metereologicae, quae de tempestate totius Ar- 
gentinae, a freto Magellanico ad usque Paraguariae oram et Flumen 
Januarium..., quotidie Bonis Auris editur» V. U., 1903, 178, c. l. a , 3. 

18. Turris campanaria: 'campanario - campanile'... 

19. Turris speculatoria: 'observatorio - osservatorio': 

«... in insulam domorum fere integram complectitur et turribus 
duabus, altera campanaria, altera speculatoria, sublimis consurgit» 
V. U., 1903, 178, c. l. a , 2. 

— cfr. turris campanaria, campanarium: Mir, Nova et vetera, 
p. 11; etiam Nova v. lat. XXIII, 7, 44, p. 232. 

20. Spatium siderale: 'espacio sideral - spazio siderale': 

«circumagetur per sideralia spatia » V. U., 1902, 37, c. 2. a , 1. 

21. Meteora: 'meteoro - meteora': 

«volvebatur ad modum illius metedrae» V. U., 1899, n. 1, in opere. 

22. Satelles planetarius: 'satelite planetario - satellite plane¬ 
tario': 

«planetarii satellites» V. U., 1899, n. 3, p. 23. 

23. Calefactio: 'calefaccion - riscaldamento': 

«De calefactione hodierna» (saepius...), Lurz. Soc. Lat., 10 
(1942) 54. 

24. Carbonizatio - Conversio carbonica: 'carbonizacion - carbo- 
nizzazione'... 

25. Anthracites: 'antracita - antracite': 

« carbonizationis summum gradum adepta species appellari solet 
anthracites» Lurz, Soc. Lat., 10 (1942) 54. 

«... si conversio carbonica minime processit» Ibid. 

26. Carbo destillatus: 'cok, coque - coke': 

«Carbonem destitutum substantiis fluidis gasosisque Angli deno¬ 
minaverunt «coke», quod nomen una cum re a plurimis nationibus 
acceptatum est. Latine nonne carbo destillatus acceptabilis denomi¬ 
natio haberi potest?» Lurz, Soc. Lat., 10 (1942) 54. 

27. Lithanthrax: 'Carbon de piedra, hulla - carbone fossile, 
c. minerale': 

«Pro lithranthrace... varia nomina in usu sunt velut apud Fran- 
cogallos «huille, charbon minerale, charbon de terre», apud Hispa¬ 
nos...» Lurz, Soc. Lat., 10 (1942) 54. 

28. Carbo mineralis - Lithanthrax: 'carbon de piedra - carbo¬ 
ne minerale': 

«Quibus ex variis denominationibus idoneae, quae recipiantur in 
sermonem latinum, mihi videntur carbo mineralis = lithanthrax» 
Ibid. 

29. Carbo vegetalis: 'lignito, carbon fosil - lignite': 

«Altera quoque species media, in qua carbonizatio minus quam 
in linthanthrace, sed magis quam in turfa processit, varia nomina 
exhibet... carbo vegetalis. Carbo fossilis, geanthrax vix probari pos¬ 
sunt, quod ab aliis alio significatu adhibentur». Lurz, Soc. Lat., 10 
(1942) 54. 

30. Carboneum - Substantia carbonica pura: 'carbon puro, car- 
bono - carbonio': 

Pura substantia carbonica ' carboneum ' nuncupatur». Lurz, Ibid. 

31. Turba, turfa: 'turba - torba': 

«... turba vel turfa nomen usurpatur, si conversio carbonica mi- 

nime processit, ut singulae plantae adhuc dignosci possint. Du- 
cange: «Turba, niger caespes, qui e terra palustri et bituminosa erui¬ 
tur et vicem carbonis praebet». Lurz, Ibid. 

32. Later carbonicus: 'aglomerado, ladrillo combustible’: 

«Later carbonicus propono pro voce francogallica 'briquette'». 
Lurz, Ibid. 

33. Fornax reflector: 'estufa reflector - stufa riflettore': 

«De variis modis apparatibusque velut fornax reflector... plura 
disserere in animo non est». Lurz, Ibid. 

34. Calefactio electrica: 'calefaccion electrica - riscaldamento 
elettrico'... 

35. Calefactio gasalis: 'calefaccion de gas - riscaldamento coi 
gas': 

«Nec de calefactione electrica amplius disseram. — Mentionem 
feci calefactionis gasalis». Lurz, Soc. Lat. 10 (1942) 55,3. 

— Quae omnia conveniunt cum iis quae in Novis verbis latinis 
scripsi: cfr. II 6,45; VII 3,8; XIX 5 22. Commentariolum G. Lurz 
aut me fugerat, aut, quod certius, prius non legeram. 

36. Calorifer: 'calentador - calorifero fscaldapiedi]': 

«(eo) quod instrumentum caloriferum in ipso loco calefaciendo 
statuitur». Lurz, Soc. Lat., 10 (1942) 55,3. 

— In Nobis verbis latinis calorifer proposui et adhibui «substanti¬ 
vum», cfr. VII 5,25, p. 86. 

37. Gasum: 'gas - gas': 

...«Nihilo minus nonne «aerium» praeferendum est neologismo 
gasum? Huic quaestioni respondere haud facile mihi videtur. Diu 
cunctatus gasum proponere animum induxi, primum quod haec nova 
vox toto fere orbe terrarum jam in usu est et sine dubio intellegi¬ 
tur, tum quod admittit varias derivationes compositionesque velut 
gasosus, gasalis, gasificare..., gosolinum, gasometrum, gaso generator, 
gasochemia, gasomotor sive motor gasalis, etc. Quae pertinent ad tu- 
tamente contra gasum, antigasalia nominabuntur, velut larva antiga- 
salis sive (capitis) indumentum antigasale (Fr. 'le masque a gaz', 
Germ. 'Gasmaske', Hisp. 'mascarilla de gas', It. 'Ia maschera di gas'; 
vox antiaerius autem pertinet ad tutamenta contra volatores infestos 
velut classicum antiaerium (Fr. 'alarme aerienne', Germ. Fliegera- 
larm’, Hisp. 'alarma aerea', It. 'allarme antiaereo’)». Lurz, Soc. Lat., 
10 (1942) 55,1. 

— Cfr. idem Lurz, Soc. Lat. 18 (1952) 8, et Avenarius, Pal. Lat., 
18 (1948) 481,2: «Puto ego ipsum Ciceronem gratias nobis acturum 
esse, si a nobis acceperit circumfusum huic terrae aerea atmosphae- 
ram appellari, et hanc esse gaseam permixtionem; magna illa vasa 

et rotunda tectis urbis modo altius modo humilius exstantia gasaria 
esse et educto e carbone fossili gasi turgescere, defluente per tubos 
ad gaseos fumos et in reticula lampadaria gasi subsidere». — Ubi 
Avenarius, ut patet, gas, gasis adhibet; cfr. etiam Pal. Lat., 27 
(1957) 30. 

38. Gasoradiator: 'radiador de gas - radiatore a gas’: 

«De variis modis apparatibusque velut... 'gasoradiator’»... plura 
dicere in animo non est». Lurz, Soc. Lat., 10 (1942) 55,2. 

— Cfr. Nova verba lat., VII 7,39, p. 88: ubi proponuntur tubus 
radiatorius, ratiatorium (radiator). 

39. Convergentia lucis: 'convergencia de la luz - convergenza 
de la luce': V. U., 1899, 70, c. 3. a 

* 

40. Actio lucis: 'accion de la luz - azione delle luce': 

«Exilis tenuisque actio lucis » V. U., 1899, 70, c. 3. a 

41. Ondulationes (?) hertianae: 'ondas hertzianas - onde hert- 
ziane': 

«Spatium in quo Hertianae ondulationes propagantur» V. U., 1899, 
n. 6, p. 45. 

— Tamen aptius dicendum: undae Hertianae; 'ondulationes' nus¬ 
quam legimus; undulatus apud Varronem et Plinium; undulatio apud 
posteriores (a. 1620), cfr. Latham, Revised Medieval Latin Word- 
List..., London 1965, s. v. unda; ceterum: «Unda autem electrica 
(onda eldctrica o hertziana) est motus sive vibratio aetheris...» 
Sansegundo, Pal Lat., 24 (1954) 212. 

42. Lucis potentia: 'potencia de la luz - potenza della luce': 

«vehementiori lucis potentia» V. U., 1899, n. 3, p. 23. 

43. Imponderabilis: 'imponderable - imponderabile’: 

«... inter imponderabilia lucem reponebant» V. U., 1902, 87, c. 3. a , 2. 

44. Radiationes ultra-violaceae: '(radiaciones) rayos ultraviole- 
tas - raggi ultravioletti': 

«possident radiationes ultra-violaceae» V. U., 1899, 78, c. 2. a 

45. Retina: 'retina - retina': 

«efficit ut imagenes binis oculorum retinis optime respondeant» 
V. U., 1902, oper. inter., c. l. a , 2. 

46. Electricitas - electris, - idis, electricides (?): 'electrici- 
dad - elettricitk': 

«De viribus electricitatis», cfr. Aloysii Galvani De ossibus lectio¬ 
nes quattuor, in Aedibus Compositori, Bononiae 1966, p. 180; 

«... aeris partibus..., bene electricitatem ducentibus, utitur» V. U., 
1899, n. 6, p. 45; 

. uvelectride movente usus» V. U., 1902, 19, c. 3. a , 2; 

«... cognitum est lucem, electridem esse quoddam fluidi genus/ 
in quo omnia moventur, sicuti pisces, microbia inter undarum ato¬ 
mos versantur... sic si quis oriatur motus in electridis, in lucis flui¬ 
do» V. U., 1903, 35, c. 2. a 

«non mediocre auxilium... praebet electrides (?), quotidianos in 
usus inducta» V. U., 1899, 70, c. 3. a 

«viam urbis principem multicoloribus electridis lampadibus in 
arcus dispositis collustrari jussit» V. U., 6 (1906) 178, c. c. 3. a , 1. 

57. * Electricus: 'electrico - elettrico': 

«faciliorem reddendi transitum electricis scintillis inter duos tra¬ 
ductores» V. U., 1899, 78, c. 2. a 

58. Fluxus electricus, rivus electricus: 'corriente electrica - 
corrente elettrica': 

«fluxus electricus... intermittitur» V. U., 1902, opere, int., c. 3. a , 2. 

«... filis quibusdam metallicis per quae electricus agitur rivus » 
V. U., 1903, 178, c. l. a , 3. 

«... ut electrico rivulo... obsidet juxta lucis vim» V. U., 1902, 63, 
c. l. a , 2. 

59. Collustratio electrica: 'iluminacion electrica - illuminazio- 
ne elettrica’: 

« electrica collustratio in via... renovata est» V. U., 1903, 179, 
c. l. a , 1. 

60. Lampas electrica: 'lampara electrica - lampada elettrica': 

«circa electricas lampades » V. U., 1899, I, opere, int., p. l. a 

61. Conductor: 'conductor - conduttore’: 

«ad vim electricam procul sine metallico ullo conductore mitten¬ 
dam» V. U., 1899, p. 45; «sine metallicis conductoribus» Ibid. 

62. Photoelectricum (systema): 'fotoelectrico - fotoelettrico’: 

«photo-electricum systema» V. U., 1899, n. 10, p. 78, c. 2. a 

63. Pila: 'pila - pila': 

«... Alexandro Voltae in primi saeculi exitu ab inventa pila ho¬ 
nores decernunt» V. U., 1899, n. 4, p. 30. 

64. Electro magnes: 'electroiman - elettrocalamita': Ibid., n. 9, 
p. 70, c. 3. a 

Undae electro Magneticae: 'ondas electromagneticas - onde 
elettromagnetice': 


* Error, ut patet, illapsus est: desunt decem numeri: a 47 ad 56; sed cum 
citationes, in fasciculo superiore Palaestrae Latinae (n. 225) factae, huic nu¬ 
merandi rationi conveniant, manet hic error, ne confusio oriatur. 

«Marconius... undas electro-magneticas adeptus est intra tria chi- 
lometrorum mil (l)ia» V. U., 1902, n. 11, 87, c. 3.®, 3. 

«tum adhibitis lampadibus, tum apparatu electro-magnetico » 
V. V., 1899, n. 9, 71, c. 1.® 

65. Electrotechnicus: 'electrotecnico - elettrotecnico’: 

«societati electro-technicae» V. U., 1899, n. 9, p. 71, c. 1.* 

66. Magneticus: 'magnetico - magnetico': 

«Esse in sanguine quid magneticum docebat... / ... quamvis 
magneticae virtuti sit prorsus rebellis..., magnetismo libentissime in¬ 
serviunt» V. U., 1902, n. 11, 88, c. 1.®, 2. 

67. Arcus voltaicus: 'areo voltaico - areo voltaico'... 

68. Condensatio: 'condensacion - condensazione'... 

69. Transmissio: 'transmision - trasmissione’... 

70. Receptor: 'receptor' - ricettore': V. U., 1899, n. 10,78, c. 3.® 

71. Lampas incandens: 'lampara incandescente - lampada incan¬ 
descente’: V. U., 1899, n. 9, 70, c. 3.® 

72. Lampas arcuata: 'lampara de areo voltaico - lampada d'arco 
voltaico': 

« Lampas arcuata meo judicio optima vox est» Lis, Soc. Lat., 5 
(1937) 33. 

— Tamen, ut supra n. 67 arcus voltaicus propositus est, ita nunc 
lampas arcus voltaici aptior videtur. 

73. Observatio: 'observacion - osservazione' [alio tamen sensu 
ac n. 16]... 

74. Stereoscopium : 'estereoscopio - stereoscopio': 

« Observationi eo modo subjecta communi stereoscopio utimur» 
V. U., 1902, n. 2, opere, inter., c. 1.®, 2. 

«Altero [machinamento] observationis punctum deligitur» V. U., 
1902, 17, 1.®, 2. 

75. Radii X: 'rayos X - raggi X': 

«... in ea torrenda [pelle] radios X egisse affirmat» V. U., 1899, 
n. 3, p. 23. 

«Maxime X radiationibus ... studuerunt» V. U., 1899, n. 6, p. 45. 

76. Obicere luci: 'exponer a la luz - esporre alia luce': 

«Luci objecta corpora» V. U., 1899, n. 9, p. 70, c. 3.® 

77. Expositio: 'exposicion - esposizione’: 

« expositionis tempore satis protracto» [agitur de photographia] 
V. U. 1899, n. 9, p. 70, c. 3. a 

78. Imago: 'imagen - immagine': 

«optimam imaginem adeptus est» V. U., 1899, n. 9, 70, c. 3. a 

«nitidas... excepit imagines » V. U., Ibid. 

«photographicam sonus imaginem accipit» V. U., 1902, n. 8, 
63, c. l. a 

79. Imago positiva, I. negativa: 'imagen positiva, i. negativa - 
immagine positiva, i. negativa': 

80. Translucens: 'trasparente - trasparente': 

81. Nigro colore: 'en negro - in nero': 

«... positivas contra imagenes tres proferunt» V. U., 1902, n. 12, 

р. 92, c. l. a , 3. 

« imagenes negativas faciebant... Modo imprimebant imagenes in 
chartulis positivis, iisque translucentibus» V. U., 1902, n. 12, 91„ 

с. 3. a , 6. 

«... id faciet... cum chartulas illas tres translucentes nigro tan¬ 
tum colore impresserit» V. U., 1902, 92, c. l. a , 4. 

« negativae photographicae lamnae imponebat» V. U., 1899, n. 9, 
p. 70, c. 3. a 

82. Lam(i)na sentiens lucem, L. sentit lucem: 'lamina, pelicu¬ 
la, cinta sensible a la luz - lamina, pellicola, nastro sensibile alia luce': 

«Lamna vel exiguam sentiens lucem ...» Ibid. 

«photographicae lamnae sentiant...» Ibid. 

83. Photographia: 'fotografia - fotografia': 

«Quid sit, valeatque photographia... nunc maxime claret» V. U., 2 
(1899) 70, c. 2. a , 11. 

«... qui Vaticanae speculae praeest, photographia usus» V. U., 
1899, n. 3, 22. 

— Cfr. Nova verba latina, VI 4, 30, p. 76. Scrupulum tandem ab 
adhibenda photographia abiciamus; neque ad illas Baccianas et Ton- 
dinianas circumlocutiones redeamus (cfr. eorum lexica). 

84. Dissolvere: 'disolver - dissolvere'... 

85. Dissolutio: 'disolucion - dissoluzione’ ... 

86. Objectum: 'objeto - oggetto’... 

87. Machina photographica: 'maquina fotografica - macchina 
fotografica'... 

88. Imaginem fidelem obtinere: 'obtener una imagen fiel - otti- 
nere una immagine fedele': 

«Colores dissolvi oportere..., dissolutio immagine fedele': hujus¬ 
modi... fit, quae quasi obstacula, inter objectum quod reddi debeat 
atque photographicam machinam interponatur. — ... quae in ipso 
objecto sit». 

«... numquam fidelem undique objecti imaginem obtinebit» V. U., 
1902, n. 12, 92, c. l.\ 3-6. 

89. Catalyticus: 'catalltico - catalitico'... 

90. Platinum: 'platino - platino'... 

91. Coloidalis: 'coloidal - coloidale'... 

92. Inorganicus: 'inorganico - inorganico'... 

93. Bioxydum hydrogeni: 'bioxido de hidrogeno - biossido d'idro- 
geno'... 

94. Acidus prussicus: 'acido prusico (cianhldrico) - acido 1 prus- 
sico'... 

95. Hydrogenum sulphuratum: 'hidrogeno - sulfurico - idrogeno 
solf orico'... 

96. Sublimatum corrodens: 'sublimado corrosivo - sublimato 
corrosivo': 

«Mirum quid suspiciunt inter vim catalicticam (? = catalyti- 
cam ?) platini colloidalis et fermentorum ex inorganicis... Ita biossi- 
dum (? = bioxydum) hidrogenii coram platino colloidali virtutem 
sentit acidi prussici, hydrogeni sulphurati, et sublimati corrodentis » 
V. U., 1902, 88, c. l. a , 1. 

— Ex rei explicatione agi certo videtur de catalysi seu vi cataly- 
tica. De scriptione vocis hydrogenum conferatur quae supra diximus 
de oxygeno, n. 14. — Sublimatum est vox a pharmacopolis adhibita, 
cfr. Volcklinger, Lexicum latinum-gallicum ad pharmacopeas redi¬ 
gendas, 1958. 

97. Objectivum: 'objetivo - oggettivo': 

«... ad rem commune objetivum excipiendis imaginibus adhibens» 
V. U. 1899, n. 9, p. 70, c. 3. a 

«spatium inter duos crystallos, ocularem et objetivum, sexaginta 
metrorum constituerunt». «Duos habet crystallos objetivos...» «Spe¬ 
culum exterius, quod coram objectivo reflexum prorrigit» V. U., 3 
(1900) 181, c. 3. a 

«In foco lentis objectivae » Chr. Wolffius, Compendium elemen¬ 
torum Matheseos universae..., Venetiis 1782, t. II, p. 47, n. 187. 

— Si haec legisset clarus ille vir Jos. Fornari —olim Almae Ro¬ 
mae moderator— forsitan animo non adeo infesto aut saltem sto¬ 
machato in hanc vocem objectivum, a P. Ild. Gonzalez C. M. F. pro¬ 
positam (cfr. Pal. Lat., 1 (1930) 27-28), impetum fecisset. Neque Chr. 
Wolffium neque alios scriptores posteriores legerat: in quibus sunt 
quidem qui adhibent adjectivum objectivus, sed alii ab ipso substan¬ 
tivo non abhorrent eoque ( objectivo ) libere utuntur. Vide etiam 
Nova verba latina, p. 128, n. 46. 

98. Photometrum: 'fotometro - fotometro': Soc. Lat., 9 (1941) 71. 

99. Projector: 'proyector - proiettore': 

«in... projectore consistit» V. U., 1899, p. 78, c. 3. a 

— Avenarius ( Pal Lat., 31 (1961) 34 et 36 proposuit projecto- 

rium. — De his nominibus quae in — or desinunt, altius investigan¬ 
dum est: utrum usurpari possint ad res et instrumenta designanda, 
necne. Quam quaestionem aliquatenus attingam in primo fasciculo 
a. 1975 Latinitatis Vaticanae. 

100. Agens: 'agente - agente': 

«data proportione agentium» V. U., 1903, 35, c. 2. a , 1. 

a pulvere calcarii... lapidis cum quibusdam chemicis agentibus 
commixto» Alma Roma, 9 (1922) 142, c. l. a , 4. 

101. Photochromia: 'fotocromia - fotocromia': 

ad photochromiam indirectam quam dicimus... incubuerint» V. U., 
1902, n. 12, 91, c. 3. a , 4. 

«photochromiae ab... expresae» / « photochromice expresserunt» 
V. U., 1902, n. 1. p. 4, c. 2. a , 4. 

102. Phosphorescentia: 'fosforescencia - fosforescenza': V. U., 
1899, n. 9, 70, c. 3. a 

— Quam vocem et sequentem C. Bacci in medium proferre ausus 
non est. 

103. Phosphorescere: 'fosforecer - fosforescere’: V. U., Ibid. 

* 

104. Pulvis ignitus: 'polvora - polvere': 

«Nobel, Norvegus ille vir celeberrimus, ignitae pulveris... faber 
primus»; «... vimque ignitae pulveris lignis apponens» V. U., 1902, 
n. 9, c. l. a , 1; n. 3, p. 19, c. 2. a , 2. 

«... ignitae pulveris opificium...» — «... ex ignitae pulveris opifi¬ 
cio» V. U., 1899, n. 8, opere, int. p. l. a , c. 2. a , 2. 

«fodinas nitrata pulvere... subruerunt» V. U., 1899, n. 9, opere, 
int. p. l. a , c. 1® 

— Chr. Wolffius {Compendium..., t. II, p. 138, 3-4; 150, 51...) 
adhibet pulverem pyrium, pulverem nitratum: «pyrio pulvere tota 
pyrotechnia originem debet»; «pulverem pyrium conficere». 

«Instrumentum fartorium... est quo debita pulveris pyrii mensu¬ 
ra in animam tormenti immittitur» Idem, t. II, p. 145, n. 24. 

«Pondus pulveris pyrii, quo tormenta majora onerantur» Ibid., 
p. 145, 25. 

Wolffius pulverem semper genere effert masculino; alii autem 
etiam feminino, ut supra; de quo tamen Forcellinius: «m. saepius 
quam f.» 

105. Tormentum, tormentum bellicum, pyroballista: 'canon - 
cannone': 

«Tormenta sunt machinae bellicae, e quibus globi ferrei, plumbei 
et lapidei vi pulveris pyrii in loca axi tormenti in directum sita 
emittuntur» Wolffius, Ibid., p. 140, 10. 

.i «dato astronomica. e specula indicio, illic pyroballista tonat» 
V. U., 1902, n. 3, p. 21, c. 2. a , 3. 

« tormento bellico... disrupto» V. U., 15 (1912) 111, c. l. a , 8. .. 

«ad ballistaria tormenta emenda» V. U., 7 (1904) 48, c. 3. a , 16. 

106. Manuballista, fistula ignivoma, sclopetum, sclopus, sclo- 
pedrum: 'escopeta, fusil - schioppio, schioppetto, fucile': 

«... Germanos manu,ballistas octoginta millium numero atque tor¬ 
menta bellica... emisse» V. U., 1902, n. 9, p. 72, c. 3. a , 2. ; ‘ ! 

«Ibi [apud Ducangium] videmus ballistam illam manualem, sive 
manuballistam, ex saeculo XIV, recens inventam sclopetum esse vo¬ 
catum, quod italico schioppetto congruit et omnino recipi potest» 
Soc. Lat., 7 (1939) 46,2. 

«... quo fistula ignivoma deflectitur» Holzer, Soc. Lat., 8 (1940) 
28,5. 

■ I 

«... de manu ponat ignivomam fistulam» Ibid., p. 29,3. 

« sclopi ictus utramque tibiam fregerat» V. U., 1902, n. 6, opere, 
int. 2. a , c. l. a , 2. 

«sclopedri ictu vulneratum» V. U., 1899, n. 8, opere, int. l. a , c. l. a 

«accepimus, Vincentium... quum... jaculandi exercitio vacantibus 
adsisteret, repente sclopedri ictu minus prudenter directo, occisum» 
V. U., 1899, n. 6, opere, int. p. l. a 

«Justa sclopetum manuballista omitti non debet; at focile exclu¬ 
dendum est» Lis, Soc. Lat., 6 (1938) 18. 

«Quod autem mortiferum instrumentum vulgo revolver omnes 
nominamus, manubaliistulam apte dicere nonne licebit? Manuballis¬ 
tam dixi, hoc hoc est «ballista gesta manu», numne, machinae et 
vim agendi rationem considerando, hoc vocabulo proprius significa¬ 
verimus, quod «focile» fere apud omnes nunc sonat, dictumque est 
passim a latinis saec. XVI et seqq. scriptoribus ignarius sclopus, 
ferrea fistula, bombarda ductilis? Quod autem mortiferum instru¬ 
mentum vulgo revolver omnes nominamus, manub aliis tulam apte 
dicere nonne licebit? I. F. [Fornari?], Alma R., 3 (1916) 33, c. 2. a , 1. 

— Wolffius adhibet sclopus (Compendium, t. II, p. 139, 6), Na- 
tham ( Revised Medieval Latin...) refert sclopus - sclopetus - sclope- 
tarius; olim fuit etiam scloppus (cfr. Ernout-Meillet, Dictionnaire 
etymologique..., s. v.) et ipse Natham habet focile: «'fusil', Steel for 
striking sparks out of flint c. 550»: cujus sensus progressio a lapide 
igniario usque ad sclopetum significandum, ex proposita etymologia 
a J. Corominas ( Breve diccionario etimol. de la lengua castellana 2 , 
Madrid 1967, s. v. fusil) rursus consideranda est. 

Investigari iterum oportet de singulis his vocibus: utrum indu¬ 
cendae sint, necne, et quo proprio sensu: nam sunt voces vernaculae 
'escopeta, fusil, pistola, revolver...' in latinum convertendae. 

107. Collineare, speculari, sclopetari: 'apuntar, dirigir la pun- 
teria, dirigir la mira - mirare, prendere la mira' ... 

108. Crena: 'alza - alzo'... 

109. Granum, verruca sclopeti: 'mira - mira, mirino': 

«Linea speculae vocatur Germ. Visierlinie. Quam lineam qui in 

certum punctum dirigit, collineare dicitur» Holzer, Soc . Lat., 8 
(1940) 28, 2. 

«Sclopetum autem collineare est sclopetum ita dirigere, ut linea 
ab oculo speculante per crenam ('Kimme') et granum seu verrucam 
sclopeti ('Kom') ad scopum ('Kiel') ducta exstet aequabilis» Ibidem. 

«Sclopetarii igitur est talem dare sclopeto et in altitudinem et 
in longitudinem regionem, ut linea speculae in punctum speculae, 
quo res expostulat, incidat et granum strictum ( gestrichenes Kom) 
haereat media in crena i. e. ut grani fastigium summum eandem alti¬ 
tudinem habeat, quam crista dioptrae ('Visierkamm')» Ibid., p. 28, 3. 

«Sit forma verbalis: sclopetari» Ibid., p. 27, 2. 

«Si sclopetari in animo est» Ibid., p. 29, 3. 

— Investigandum tamen utrum speculari, collineare, sclopetari 
res diversas significent, necne; quod si ita est, verbum sclopetari, 
ut vox omnino technica, probari fortasse poterit. 

110. Embolus: 'cartucho - cartuccia'... 

111. Modulus: 'calibre - calibra': 

«In hujusmodi emboli theca cuprea insidet telum seu projectile» 
Holzer, Soc. Lat., 8 (1940) 27,3. 

«Ex quibus sclopetis tantummodo embolos moduli minuti emitte- 
Holzer, Ibid. p. 27,3. 

re licet... Embolorum modulus est magnitudine vigesima altera...» 

— Embolus proprie significat «paxillus, cuneus, aut aliud quip- 
piam, quod in foramen aliquod immitti inducique ac reduci potest: 
qualia sunt, quibus clysteres injiciuntur a medicis...» (Forcellini, 
Lexicon, s. v.); neque obstat quo minus vox ad cartucho - cartuccia 
designandum aptetur. Josepho Holzer fidem facimus, quem alii for¬ 
tasse scriptores in voce usurpanda praecesserunt; ac plane rectius, 
quam ii qui rem tantum modo describunt: «globulus chartaceus 
glandibus ac pulvere fartus». Quid scriptores illius aetatis —qua 
haec inventa sunt— dixerint, nondum repperi. Attamen, rei congruunt 
nomina cucullus (pyrius), capsula (pyria), ut est in Novis verbis 
latinis, p. 221, 49. 

Wolffius pro modulo ('calibre - calibra'), quem J. Holzer propo¬ 
nit, saepe calibra utitur ( Compendium matheseos ..., II, 142, 15-16): 
« Calibra est diameter cavitatis tormenti»; «Regula calibrae est mo¬ 
dulus, in quo longitudines diametrorum globorum... designatae 
sunt»; eaque vox ab Arabibus mutuata videtur; et ut technica nonne 
probari et induci potest? 

112. Ligula: 'disparador - grilletto': 

«... digito indice ligulam tangimus. ... adducimus ligulam..., ca¬ 
veat ne ligulam... rapiat» Holzer, Soc. Lat., 8 (1940) 30, 1-2-3. 

— Ligulam proponimus ad 'disparador - grilletto' designandum, 
et catulum quo 'gatillo - cane' dicamus; ideo retractari oportet locus 
in Novis verbis latinis (p. 221, 54 et 54): nam in omnibus armis 
sunt ligula et catulus. 


11-3. Aeronavigatio: 'navegacion aerea - navigazione aerea': . 

«Quid novamus aeronavigationem? Vectio aerea vel vectura aerea 
magis colorem latinum praebent» Lis, Soc. Lat., 5 (1937) 22,1.- 
T — r Lurz ( Ibid., 18•( 1952) 13 s.v. Luftbad ): «vectura (vectio) aeria; 
... aeronavigatio »: quae omnia probari possunt. Tamen, initio ab H. 
De Vecchi Pieralice ( V. U., 1899, 54) dicta est aerea navigatio, cfr. 
Nova v. latina, p. 197, n. 21. 

114. Volator: 'aviador - aviatore': . . :•••• 

• t 

«Qui volat, is volator jure nominatur. 'Aviator' et 'pilota' latinita¬ 
tem depravare videntur» Lis, Soc. Lat., 6 (1938) 18. 

— Lurz (Ibid.., 18 (1952) 7): «volator (nicht 'aviator')». Attamen, 
totiens scriptores vocibus aviator et aviatio utuntur ut animum indu¬ 
cant ut eas iterum ex primigenio sensu et in sua progressione 
perscrutemur. En tantum nonnullos locos ex Vocis Urbis sumptos: 


aviator: 

16 (1913) 78, c. 2; 

14 (1911) 62, c, l. a , 6; 

14 (1911) 142, c. 2,4, p. 174; 

15 (1912) 126, c. 2. a , 1 et 6; 

14 (1911) 14, c. 2. a , 10; 

14 (1911) 30, c. l. a , 11; 

14 (1911) 30, c. l. a , 16; 

30, c. 2. a , 5; 

95, c. l. a , 4; 

95, c. l. a , 12; 

110, c. 2. a , 11; 

110, c. 2. a , 5 et 7; 

16 (1913) 30, c. 2. a ; 

14 (1911) 159, c. 2. a , 1; 

15 (1912) 79, c. l. a , 5; cet. 


aviatio: 

14 (1911) 14, c. 2. a , 2; 

14 (1911) 14, c. 2. a , 16; 

14 (1911) 95, c. l. a , 13; . 

14 (1911) 126, c. 2. a , 16 

14 (1911) 159, c. l. a , 5; 

15 (1912) 14, c. 2. a , 9; 

11 (1908) 83, c. 2. a , 12; 

15 (1912) 95, c. 2. a , 1; 

15 (1912) 126, c. 1"; 

15 (1912) 142, c. l. a , 6; cet. 


Josephus M. a Mir, C. M. F. 

In Instituto Pontificio Altioris Latinitatis Professor 
Via Sacro Cuore di Maria, 5,00 197, ROMA 



DE COMMENTARIIS DIURNIS 
ET Tf.LEVISlFlCA CAPSELLA* 


Impressa prelo, contiguis locis, 21 

Tum res honestas pagina protulit. 

Tum non honestas; laeta juxta 
Tristia sunt pariter relata. 

Tum vera scriptor falsaque miscuit, 

Tum jura passim sacraque polluit; 

Cui nomen anceps: num vocetur 
Impius aut sceleratus iste. 

Quandoque volvi saecula desinent: 

At nostra cursu tempora progredi 
Non destiterunt; immo cultus 
Amplior ut populos adauget! 

Nam mira semper nunc superant nova 

Inventa nuper: missa per aethera 
Imago rerum vox simulque 

Lumina jam feriunt et aures! 

Exinde prelo prodita pagina, 

Quae tamdiu acri munere praestitit 
De quaque re vulgus docendi, 

Vix gravius superesse certat. 

Contra, strepentes, continuos sonos 

Capsella nobis in vitreo albulo 1 
Edit, figuras saepe taetras 

Imprimit, absque pudore, rerum. 

Haec histrionum praebet imagines 

Forma carentes foedave denotat: 

Raro jocose scurra garrit: 

Turpe, tacens, agit immo mimos. 


* Carmen argenteo nummo ac diplomate ornatum in «Certamine Catullia- 
no» VIII, Veronae, MCMLXXIV. 

1. Albulo = substantivum deminutum, quo tabula significatur, in qua 
quidam eventus adnotentur. 



26 


J. Marinelli 


Istis quis absit lusibus? Ocius, 

Prelo subactis forte diariis 

Qui vix heri plausus fuerunt, 
Aetherias ineunt per undas. 

Multumne rebus proficit in dies 
Aetatis hujus progenies novis? 

Si moribus jam pejor exstet, 
Arte tamen generosa fiet! 2 

Verum juventam, cui vigor amplior. 
Quae mente pollet, se dare fabulis 
Vel dedecet: quod nomen ejus. 
Quod patriae pietas repugnat. 


Januarius prof. Marinelli 
NEAPOLI (in Italia) 

Via Salvatore Rosa, 241 


2. Haec sententia per «ironiam» sumatur. 



COMMENTARII IN DECIMI JUNII JUVENALIS 

SATURAM TERTIAM 


VITA JUVENALIS 


Antiquitus grammatici in ludis breves auctorem vitas eorumque 
opera discipulis proponere solebant. Ex Juvenalis vitis una superes t, 
quae, ut videtur, saeculo quarto post Christum natum condita Probi 
commentariis adjecta est. Pauca sane de Juvenale continet, quae qui¬ 
dem jam ex saturis ipsis colligi possunt; sed cum haec una sit, quae 
genuina esse videatur, integram hic proferre placuit brevique com¬ 
mentario instruere. 


«D. Iunius Iuvenalis, libertini * locupletis incertum est filius an 
alumnus; ad mediam fere aetatem declamavit animi magis causa 
quam quod se scholae aut foro praepararet, deinde paucorum ver¬ 
suum satura non absurde composita in Paridem pantomimum poetam¬ 
que eius semenstribus militiolis tumentem genus scripturae industriose 
excoluit; et tamen diu ne modico quidem auditorio quicquam commit¬ 
tere ausus est. mox magna frequentia tantoque successu bis ter auditus 
est, ut ea quoque quae prima fecerat inferciret novis scriptis (vn. 
90-92): 


quod non dant proceres, dabit histrio, tu Camerinos 

et Bareas, tu nobilium magna atria curas? 

praefectos Pelopea facit, Philomela tribunos, (v. 7, 90) 

erat tum in deliciis aulae histrio multique fautorum eius cottidie pro¬ 
vehebantur. venit ergo Iuvenalis in suspicionem, quasi tempora fi¬ 
gurate notasset, ac statim per honorem militiae, quamquam octo¬ 
genarius, urbe summotus est missusque ad praefecturam cohor¬ 
tis in extremam partem Aegypti tendentis, id supplicii genus placuit, 
ut levi atque ioculari delicto par esset, verum intra brevissimum 
tempus angore et taedio periit. 

COMMENTARII IN VITAM JUVENALIS 

J *1. libertinus sive libertus est servus, qui libertate est donatus. 
loc&ples, etis: id est dives, divitis. 

2. alumnus: filius qui adoptatus est; filius adoptivus. 
animi... causa i.e., ingenii causa, voluptatis causa, quam de¬ 
clamando percipiebat. 

3. scholae aut foro: sc. ad docendam rhetoricam sive artem 
oratoriam foro exercendam; ut esset rhetor sive causidicus. 

4. absurde: male; non absurde composita, id est bene con¬ 
scripta. 

Paris, idis: histrio qui tempore Domitiani (80-96 p.C.n.) flo¬ 
ruit; in Paridem: contra Paridem. 

pantomimus, 1: histrio qui omnia gestibus agit: a voce 
Graeca irav = omne et pi|xog = imitator. 

5. semenstribus: sex — mensibus: apud Romanos juvenes ab 
anno 17 usque ad annos 37 aetatis suae stipendia maere¬ 
bant; quae cu mabsolvissent, privilegia multa optinebant. 
Nonnulli tamen praesertim amici imperatoris, haec privile¬ 
gia, per brevissimum tempus militando, injuste conseque¬ 
bantur, quod sane Juvenali bilem movebat. 

tumentem: superbientem. 
industriose: diligenter. 

6. modico auditorio: paucis auditoribus. 
ne quicquam: nihil. 

committere ausus est: recitare; declamare ausus est. 

7. magna frequentia: a frequentibus, a multis auditoribus au¬ 
ditus est. 

8. tantoque successu: tam magno successu. 
ut ea quae: ut etiam eas saturas, quas... 
fecerat: scripserat. 

inferciret: augeret. 

9. proceres: senatores. 

Camerinus et Barea erant nomina nobilissima et notissima 
apud Romanos tunc temporis. 

10. magna atria curas: magnas domus, nobilissimos Romanos 
colis? patriciorum gratias sibi conciliare tentas? Frustra! 
Nam si hoc facis, tempus teris. 


* 


Numeri ad lineas referuntur. 

11. Pelopea et Philomela erant personae in fabulis satiricis, 
quarum partes Paris agebat. 

12. aulae histrio: palatii, imperatoris regiae domus mimus. 
fautorum: amicorum. 

eius: Paridis. 

13. provehebantur sc. ad honores. 

14. notasset: notavisset, descripsisset. 

per honorem militiae: per speciem, per simulationem, sub 
obtentu honoris. 

15. octogenarius: vir qui octogesimum agit annum, vir qui 
inter octoginta et nonaginta annos natus est. 

urbe summotus: ab urbe Roma amotus. 

cohortis tendentis: cohortis euntis, iter facientis in ultimam 

partem Aegypti, quae pars ad Aethiopes vergit. 

16. Aegyptus, i: feminina vox, est provincia per quam Nilus 
fluit. 

supplici: poenae; placuit, subauditur: Domitiano impera¬ 
tori. 

17. ioculari: adjectivum «jocularis,-e» originem ducit a voce 
jocus, (pl. joci). Hoc loco valet ac ridiculus, -a, -um: ut poe¬ 
na esset ridicula ut delictum erat ridiculum; i.e. ut Juve¬ 
nalis omnibus esset irrisui, ut ea, quae scripsit, omnibus ri¬ 
sum moverunt. 

18. angore et taedio: dolore et fastidio vitae Juvenalis periit, 
id est mortem obiit, mortuus est. 


COMMENTARII IN DECIMI JUNII JUVENALIS 

SATURAM TERTIAM 


Quamvis digressu veteris confusus amici, 

laudo tamen, vacuis quod sedem figere Cumis 

destinet atque unum civem donare Sibyllae. 

ianua Baiarum est et gratum litus amoeni 

secessus, ego vel Prochytam praepono Suburae; 5 

nam quid tam miserum, tam solum vidimus, ut non 

deterius credas horrere incendia, lapsus 

tectorum assiduos ac mille pericula saevae 

urbis et Augusto recitantes mense poetas? 

sed dum tota domus raeda componitur, una, 10 

substitit ad veteres arcus madidamque Capenam. 


Commentarii: 

1. digressus, us, m.: egressus sc. ex urbe Roma; contrarium: 
adventus. 

2-3. quod destinet figere sedem Cumis: quia decernat habi¬ 
tare in urbe Cumis. Cumae, -arum, plurale tantum, urbs an¬ 
tiquissima non longe a Neapoli, ubi Sibylla illa Cumana 
oracula dabat, sita est. 

4. ianua: porta, introitus, quo Baias versus itur. 

Baiae, arum, plurale tantum, urbs amoenissima apud Nea¬ 
polim in litore sita quo Romani ditiores ad vires reficien¬ 
das saepe commeabant. 

5. Prochyta,- ae: insula parva et deserta apud Cumas quam 
Itali hodie Procida vocant; Praepono: antepono, praefero, 
malo. 

Subura, -ae: via in urbe Roma notissima, ubi maxima ex 
parte pauperes hominesque perditi habitabant, non tamen 
omnes, scimus enim Caesarem quoque ibi domum habuisse. 

6. tam solum: tam desertum, tam derelictum, tam solitarium. 

7. deterius: pejus; incendia in urbe frequentissima et pericu¬ 
losissima erant, praesertim eis qui in summo tabulatu habi¬ 
tabant. 

horrere: multum timere. 

lapsus tectorum assiduos: continuas aedium ruinas, casus. 

8. saevae: ferae. 

9. recitantes... poetas: malos poetas declamantes carmina sua 
pessima in viis, foris et sub porticibus urbis Romae. 

10. tota domus: omnia domus supellectilia, instrumenta: ut 
lectus, scrinium et similia. 

raeda, ae: currus qui quattuor habet rotas ad merces trans¬ 
portandas. Haec vox est gallica, quia hujus generis currus 
ex Gallia in Italiam importatus est. 

11. Capena,- ae: urbis porta notissima a qua Via Appia initium 
capiebat. Super hanc portam aqua Marcia fluebat et per 
rimas portam madidam, id est humidam, faciebat. Ibi ad 
portam Capenam. 


* 


Numeri ad versus non ad voces referuntur. 

raeda... substitit: mulio mulos sistere et quiescere per bre¬ 
ve tempus fecit. 

hic ubi nocturnae Numa constituebat amicae 

nunc sacri fontis nemus et delubra locantur 

Iudaeis quorum cophinus faenumque supellex, 

omnis enim populo mercedem pendere iussa est 15 

arbor et eiectis mendicat silva Camenis 

in vallem Egeriae descendimus et speluncas 

dissimiles veris, quanto praesentius esset 

numen aquis, viridi si margine eluderet undas 

herba nec ingenuum violarent marmora tofum. 20 


12. hic: idem valet ac «hoc loco» id est, apud fontem sacrum 
Egeriae, ubi Numa Pompilius, tertius rex Romanorum, con¬ 
veniebat Egeriam, quae ipsi responsa de religione daret...! 

i 

13. nunc... locantur: i.e. Judaei, qui fonte sacro, nemore et de¬ 
lubris utuntur, pro eis pecuniam populo Romano solvere 
debent. Romani Judaeis fontes sacros, nemus et delubra 
locant, Judaei vero ea a Romanis conducunt. 

14. cophinus, vox Graeca; latine sportula sive canistrum di¬ 
citur. Judaeorum suppellectilia sunt cophinus et foenum. 
Foenum herba sicca est. Instrumenta, quibus domi ad se¬ 
dendum, ad cubandum, ad vestimenta seponenda utimur, 
ut sellis, toris, scriniis similibusque, supellex dicuntur. 

15. omnis ... mercedem pendere, i. e. pecuniam solvere populo 
Romano jussa est unaquaeque familia Judaea, quae sub ar¬ 
bore in tabernaculo habitabat. 

16. mendicat silva: i.e. Judaei, qui vivunt in silva mendicant ad 
victum optinendum idem valet ac «aera rogare; precibus 
civum, victum, alimenta rogare.» 

eiectis ... Camenis: quae Graece nymphae vel Musae, latine 
Camenae dicuntur. 

17. in vallem Egeriae descendimus: sc. ego Juvenalis et Umbri- 
cius imus in vallem sacram Egeriae, quae est inter colles 
Caelium et Aventium. In hac valle Camena Egeria Numae 
Pompilio, Romanorum regi, responsa nocte dabat, uf fa¬ 
ma est. 

speluncas dissimiles veris sc. speluncis; quia marmora to¬ 
fum nativum ac rude violant, laedunt eum condendo. 



32 


B. C. Povsic 


18-20. ^Significatus: Quanto manifestius esset numen inesse in 
aquis, si spelunca intacta maneret. Deus enim manifestior 
est in natura, quam in artefactis. 


hic tunc Umbricius 'quando artibus’ honestis 

nullus in urbe locus, nulla emolumenta laborum, 

res hodie, minor est, here quam fuit, atque eadem cras 

deteret exiguis aliquid, proponimus illuc 

ire, fatigatas ubi Daedalus exuit alas, 25 

dum nova canities, dum prima et recta senectus, 

dum superest Lachesi quod torqueat, et pedibus me 

porto meis nullo dextram subeunte bacillo. 

■ 21. hic tunc Umbricius: hoc puncto temporis cum Juvenalis et 
Umbricius pervenerunt in imam speluncam dixit... Umbri¬ 
cius est Romanus quidem civis, sed pauper et ira flagrans 
contra pessimas condiciones, quae sunt in urbe Roma. 

quando: quia, cum. 

• • , . • 

’ I 

23. res hodie minor est, here quam fuit: cum res domestica ho¬ 
die minor est: cum hodie pauperior sum quam fui heri, 
«here nunc 'e' littera terminamus, at veterum comicorum 
adhuc libris invenio 'heri ad me venit' » legimus apud Quin¬ 
tilianum 7, 22. 

24. proponimus: pluralis majestatis pro ego Umbricius propo¬ 
no, quod idem valet atque in mente habeo, constituo. 

25. ... illuc ire — fatigatas ubi Daedalus exuit alas. 

9 * 

Apud Vergilium haec scripta videmus: 

Daedalus, ut fama est, fugiens Minoia regna 
praepetibus pennis ausus se credere caelo, 
insuetum per iter gelidas enavit ad Arctos 
Chalcidicaque levis tandem super adstitit arce. 

(Aen. VI, 14-17). 

Traditum est enim cives ex urbe Chalcide, quae in Euboea 
; 1 est, colonos in Italiam deduxisse Cumasque condidisse, 
quamobrem 'Chalcidica arx’ idem valet atque 'Cumaea arx'. 
Ibi sc. Cumis Daedalus alas Phoebo sacravit «posuitque 
immania templa». (Aen. VI, 19). 

27. Lachesis, una ex tribus Parcis, filum humanae vitae net; 
cum totum filum pernevit, homo moritur. «Cum mihi 

supremos Lachesis perneverit annos», cecinit Martialis 88, 
9. quod idem valet ac: «cum mihi moriendum fuerit». 
Mors saepe «iter fatale» dicitur, quia fato omnibus ineun¬ 
dum est. Catullus quoque cecinit de mortuo passere: «qui 
nunc it per iter tenebricosum illud, unde negnat redire 
quemquam». (Carmen 3). 

28. Dextram vel dexteram sc. manum. Bacillum est parvum bacu¬ 
lum. Antiquitus, ut hodie quoque apud multas gentes, senes 
baculo utuntur, quo facilius ambulent. Locus significat: 
exeo ex urbe dum mihi vires supersunt. 

cedamus patria, vivant Artorius istic 

et Catulus, maneant qui nigrum in candida vertunt, 30 

quis facile est aedem conducere flumina portus, 

siccandam eluviem, portandum ad busta cadaver, 

et praebere caput domina venale sub hasta. 

quondam hi cornicines et municipalis harenae 

perpetui comites notaeque per oppida buccae, 35 

29. cedamus patria: discedamus ex urbe Roma, quae patria no- 
,bis est. 

29 - 30. Artorius et Catulus, cives Romani sunt, de quibus nihil 
scimus, sed ex contextu malos cives esse facile intellegitur. 

31. Maneant Romae quis (quibus) facile est conducere aedem, 
flumina, portus. Hoc loco conducere fere idem valet ac lo¬ 
care. Senatores enim conducebant aedes (templa), flumina 
(sc. Tiberim), portus a republica, ut eadem locarent re¬ 
demptoribus, qui aedes, flumina, portus repararent, qui 
ripas et alveum Tiberis et cloacas urbis in pristinum statum 
redigerent, ut naves transire et aquae pluviae ceteraeque 
immunditiae in flumen diffluere possent. Haec ministeria 
apud Romanos non longe a poena habebantur, quamobrem 
a servis infimae condicionis perficiebantur. 

32. eluvies valet diluvium quod saepe Romam invadebat. 
Bustum, id est sepulcrum ubi cadaver Romani combure¬ 
bant seu cremabant. 

34. quondam hi cornicines: hi qui tempore praeterito cornu 
canebant, dum gladiatores inter se pugnabant, hi viri qui 
noti sunt in omnibus municipiis Italiae, hi nunc ditissimi 
munera gladiatoria dare possunt, i.e. hi facti sunt ditissimi 
dum nos «Quirites» pauperes fuimus et adhuc sumus. 

35. bucca: os, facies, vultus: pro hominibus. 

munera nunc edunt et verso pollice vulgus 

cum iubet, occidunt populariter; inde reversi 

conducunt foricas, et cur non omnia? cum sint, 

quales ex humili magna ad fastigia rerum 

extollit quotiens voluit, Fortuna iocari. 40 

quid Romae faciam? mentiri nescio; librum, • 

si malus est, nequeo laudare et poscere; motus 

astrorum ignoro; funus promittere patris 

nec volo nec possum; ranarum viscera numquam 

36. verso pollice: quamquam adhuc sub judice est, quid «verso 
pollice» significet, tamen ii qui sciunt, «verso pollice» ad 
terram mortem significare velle arbitrantur, ad caelum 
vero «verso pollice» vitam. Cum gladiator quidam a com¬ 
petitore superatus in arena saucius jacebat spectatores pol¬ 
lice se ei vitam servare velle significabant. 

37. occidunt populariter: ita occidunt ut sit populo gratum. 

38. foricas: verbum hoc apax legomenon, i. e. hoc vocabulum 
semel tantum adhibitum est. «Foricae» latrinae publicae 
sunt, quae ad civium usum in locis variis per urbem ex¬ 
tractae erant atque conductoribus locabantur. Qui vero fo¬ 
ricis utebantur parvam pecuniam pro usu solvebant. 

m 

34 - 40. Significatio: Exeo Roma, quia Romae sunt hi cornici¬ 
nes, qui ex pauperibus ditissimi facti, munera gladiatoria 
edunt, omnia facere possunt ut ii faciunt omnia, quos dea 

Fortuna cum jocari vult, extollit ex imo ad summa fasti¬ 
gia rerum. 

41. quid Romae faciam? Responsio: Nihil. Haec sententia in¬ 
terrogativa rhetorica est. 

42. Juvenalis aetate mos invaluit scripta sua publice recitare, 
quae homines venales semper laudabant et recitatorem 
divitem et vanum rogabant, ut ea iterum iteramque reci¬ 
taret, non quia carmina illa optima essent, sed quia se pe¬ 
cuniam vel cenam accepturos sperabant. Vide quoque supra 
versum 9. 

• 

42-43. motus astrorum ignoro: hoc est astrologiam nescio qua 
antiqui futura se posse praedicere credebant. «Aster» no¬ 
men Graecum est, latine stella dicitur. Juvenalis verbis 
Graecis saepe utitur, ut «cophinus» in versu 14, latine spor¬ 
tula, canistrum. 

inspexi; ferre ad nuptam quae mittit adulter, 45 

quae mandat, norunt alii; me nemo ministro 

fur erit, atque ideo nulli comes exeo tamquam 

mancus et extinctae, corpus non utile, dextrae. 

quis nunc diligitur nisi conscius et cui fervens 

aestuat occultis animus semperque tacendis? 50 

nil tibi se debere putat, nil conferet umquam, 

participem qui te secreti fecit honesti: 

carus erit Verri, qui Verrem tempore quo vult 

accusare potest, tanti tibi non sit opaci 

omnis harena Tagi quodque in mare volvitur aurum, 55 

ut somno careas ponendaque praemia sumas 

tristis et a magno semper timearis amico. 


43 - 44. funus promittere patris nec volo nec possum: funus, 
funeris, n., i.e. mortem. Mortuo patre filii hereditatem acci¬ 
piunt, eaque quae antea facere non potuerunt nunc pecunia 
accepta, facere possum sc. omnibus illecebris sese tradere. 

45. ferre ad nuptam: scilicet ad mulierem matrimonio junctam 
dona quae adulter vir dat pro ea multi Romani sciunt (no¬ 
verunt) ferre, non tamen ego Umbricius qui numquam hoc 
feci nec faciam. 

47. ideo nulli comes exeo: quia nolo furari, nullus proconsul, 
nullus procurator vult me comitem in provinciam secum 
ire, tamquam hominem mancum, curtum, imperitum, ha¬ 
bentem manum debilem ad furandum. 

49 - 50. Romae inter malos tantum amicitiae locus est: ut ali¬ 
quem nobis devinciamus, debemus cum eo aliquod facinus 
facere, ut eum compellamus ad tacendum. Ego tamen Um¬ 
bricius hac condicione nullos volo habere amicos. 

♦ 

53. Verres, propraetor in Sicilia fuit, in quem Cicero orationes, 
quae Verrinae inscribuntur, habuit. Hoc loco, vir malus. 
Pessimi et corrupti judices saepe homines reos absolvebant 
ut ab eis pecuniam aliaque munera acciperent. Latro apud 
judicem corruptum accusari vult ut ab eo absolvatur et 
innocens habeatur. 

54 - 57,. Significatus: tanti momenti ne sit tibi omnis harena 
aurea umbrosi Tagi fluminis, qui per Lusitaniam in Ocea¬ 
num Atlanticum sese volvit, ut velis carere somno nec ut 
velis accipere praemia quae mox tristis depositurus es ,ut 
semper timearis a magno amico Mathone, quia lectica fcua 
major et splendidior erit quam ejus. Matho vir legum peri- 
tissimus fuit ac tam crasssu, ut duorum hominum spatium 
sedendo occuparet. Floruit vero tempore Juvenalis. 


quae nunc divitibus gens acceptissima nostris, 

et quos praecipue fugiam, properabo fateri, 

nec pudor opstabit. non possum ferre, Quirites, 60 

Graecam urbem; quamvis quota portio faecis Achaei? 

iam pridem Syrus in Tiberim defluxit Orontes 

et liguam et mores et cum tibicine chordas 

obliquas nec non gentilia tympana secum 

vexit et ad circum iussas prostare puellas; 65 

ite, quibus grata est picta lupa barbara mitra. 

rusticus ille tuus sumit trechedipna, Quirine, 

et ceromatico fert niceteria collo. 

60. non possum ferre, i.e. tolerare urbem Romam Graecam 
factam amplius nequeo. 

61. Achaei idem valet ac Graeci. Subjectum est Achaei. Faex, 
faecis; sedimentum, coenum. Quamquam Graeci quanta pars 
faecis in urbe Roma sunt? 

62. Orontes flumen in Syria est, in cujus ripa Antiochia, urbs 
notissima, sita est. Orontes pro Syris est. Tiberis pro Ro¬ 
manis est. 

Significatus: Syri Roman invaserunt ita ut ex urbe Latina 
Syra seu peregrina facta sit. 

65. vexit: portavit, transtulit mulieres prostitutas quae juben¬ 
tur stare ante circum Maximum, ut viri inde exeuntes eas 
conducant. 

66. ite sc. ad Circum Maximum vos omnes quibus placent Ro¬ 
mani vestibus peregrinis vestiti. 

mitra erat Persarum velamen, quo caput tegebant. 

67. trechedipna (T^xcSeutvov) genus Graecum calceamentorum. 

hic alta Sicyone, ast Amydone relicta, 

hic Andro, ille Samo, hic Trallibus aut Alabandis, 70 

Esquilias dictumque petunt a vimine collem, 

viscera magnarum domuum dominique futuri. 

ingenium velox audacia perdita, sermo 

promptus et Isaeo torrentior. ede quid illum 

esse putes, quemvis hominem secum attulit ad nos: 75 

grammaticus rhetor geometres pictor aliptes 

augur schoenobates medicus magus, omnia novit 

Graeculus esuriens; in caelum, iusseris, ibit. 

in summa non Maurus erat neque Sarmata nec Thrax 

69. hic alta Sicyone: hic homo venit ex urbe Sicyone quae in 
Argolide est; Amydon, urbs in Macedonia, Andros et Samus 
insulae in mari Aegaeo sunt. Tralles et Alabandae urbes in 
Caria sunt, quae regio in Anatolia est. 

71. Hi peregrini, divites facti, domos in colle Esquilino et Vimi¬ 
nali aedificant. In his collibus tempore Juvenalis divites 
domos suas habebant. 

72. Hi peregrini erunt viscera, hoc est inquilini in collibus Vi¬ 
minale Esquilino, nos vero Quirites i.e. Romani genuini 
erimus inquilini insularum, ubi pauperes vivunt. Insulae 
erant aedificia ad sex tabulata in altitudinem, quae multa 
continebant cubicula quae inquilinis locabantur. 

74. Isaeus rhetor erat in Assyria natus, Romae tunc temporis 
notissimus, ede: dic sc. sententiam tuam quid Graecum esse 
putes. 

75. quemvis hominem Graecus secum ad nos (Romam) attulit: 
grammaticum, rhetorem... Constructio haec tamen valde in¬ 
certa et sui generis est. Significatus: Graeculus scit artem 
grammaticam, rhetoricam... (vel fingit se scire) ut sibi victum 
comparet. 

76. aliptes seu alipta, ae, m. erat servus, qui dominum in balneo 
ungebat; vel quoque magister ludi ubi pugiles exercitabantur. 

77. schoenob&tes, ae, m. latine pure funambulus. 

78. iusseris, si jusseris. 

79. in summa: breviter, ut brevi rem praecidam, nemo Graecos 
superare potest. Omnia inventa, omnia magna Graeci fece¬ 
runt. Maurus: qui ex Mauritania erat, quae regio in Africa 
septentrionali sita est, Maurus appellabatur. 

qui sumpsit pinnas, mediis sed natus Athenis. 80 

horum ego non fugiam conchylia? me prior ille 
signabit fultusque toro melior recumbet, 
advectus Romam quo pruna et cottona vento? 
usque adeo nihil est, quod nostra infantia caelum 
hausit Aventini baca nutrita Sabina? 85 

quid quod adulandi gens prudentissima laudat 
sermonem indocti, faciem deformis amici, 

80. pinnas i.e. alas. Qui primus volavit Atheniensis erat cs. 
Daedalus, qui cum filio Icaro ex Labyrintho illo volando 
aufugit. 

81. conchylia. Conchylium, i, n., est animal marinum, ex quo 
antiqui colorem rubrum extrahebant, quo vestimenta tin¬ 
gerent. Hoc loco idem valet ac «nonne vitabo eos qui vestibus 
purpureis induti sunt» hoc est homines peregrinos. Sine 
dubio. Nam omnes peregrini, qui Romae sunt, homines 
perditi et pessimi sunt, quibuscum commercium habere 
Quirites dedecet. 

me prior ille... Cum Romani testamenta signabant, qui 
maximus erat primus signabat. Umbricius, qui Quiris est, 
se numquam post barbaros signaturum testamenta jurat. 

82. torus, i, m. lectus seu cervical, quo in triclinio antiqui ute¬ 
bantur, ad cubandum dum cenabant. 

83. Ille Graeculus, ut pruna et cottona, advectus est Romam. 
Pruna et cottona appositiones sunt. Pruna fructus sunt, quae 
Damasco Romam importabantur, quamobrem «pruna Da¬ 
mascena» dicebantur. Cottona ficorum genus sunt. Signifi¬ 
catus: Hi vestibus purpureis vestiti concives seu munici¬ 
pes i. e. cives ejusdem municipii, ex quo municipio pruna 
et cottona Romam importantur, quo... vento, quia pruna et 
cottona navibus onerariis transportabantur, quae vento 
Zephyro per mare ex Syria in Latium vehebantur. 

84-85. Significatus: tam parvi est momenti, quod nos Romani, 
qui nutriti sumus oleis Sabinis (puro et vero cibo avorum 
nostrorum) et qui respiravimus aerem montis Aventini (qui 
Romae nati et alti genuini Romani sumus), ut nec testamen¬ 
ta primi signare possimus, ut mos fuit apud majores nostros, 
ut quisque nobilior prior signaret. 

86. quid quod: quid dicam de hoc quod... 

et longum invalidi collum cervicibus aequat 

Herculis Antaeum procul a tellure tenentis, 

miratur vocem angustam, qua deterius nec 90 

ille sonat quo mordetur gallina marito? 

haec eadem licet et nobis, laudare, sed illis 

creditur, an melior, cum Thaida sustinet aut cum 

uxorem comoedus agit vel Dorida mullo 

cultam palliollo? mulier nempe ipsa videtur, 95 

non persona, loqui: vacua et plana omnia dicas 

infra ventriculum et tenui distantia rima. 

88. Significatus: gens in adulando peritissima dicit gracilis et 
debilis viri longum collum eunden esse atque collum Her¬ 
culis Antaeum longe a terra tenentis. 

Hercules, ut fama est, heros Graecus fuit, Antaeus vero, 
Neptuni et Terrae filius, gigas erat, qui in Africa vitam age¬ 
bat eumque Hercules occidit. Cum Antaeus vires a terra 
acciperet, Hercules eum in aerem sublevavit itaque suffocavit. 

91. ille sc. gallus; quo...marito: a quo...marito. Constructio 
tamen confusa et insolita ut grammatice difficile explicari 
potest. Significatus: Graecus laudat vocem debilem divitum, 
quae vox est raucior quam vox galli cum gallinam mordet, 
id est cum gallus et gallina copulantur. 

92. nobis i.e. Romanis; sed illis i.e. Graecis peregrinis creditur. 

93. an melior: ellipsis vel ut Romani dicebant, detractio; subau¬ 
ditur «num melior comoedus inveniri potest quam Graecus 
cum in fabulis diversas personas agunt? Interrogatio rheto¬ 
rica; nam responsio est: Nemo inveniri potest. Cum Graecus 
comoedus agit meretricem (Thais enim erat notissima mere¬ 
trix Atheniensis) vel cum Graecus agit ancillam (Doris erat 
nomen servae Graecae) quae pallium exuit, quo facilius opus 
suum perficiat, nemo eum imitari, ne dicam, superare 
potest. 

95. Persona, qua actores faciem velabant, viros vel mulieres imi¬ 
tabatur, sed actor ipse semper vir erat et cum mulieris 
partem agebat muliebrem vocem simulabat. Graeci actores 
hoc tam bene faciunt, ut eos mulieres esse crederes. 

nec tamen Antiochus nec erit mirabilis illic 

aut Stratocles aut cum molli Demetrius Haemo: 

natio comoeda est. rides, maiore cachino 100 

concutitur: flet, si lacrimas conspexis amici, 

nec dolet; igniculum brumae si tempore poscas, 

accipit endromidem; si dixeris «aestuo», sudat. 

non sumus ergo pares: melior, qui semper et omni 

nocte dieque potest aliena sumere vultum 105 

a facie, iactare manus laudare paratus, 

si bene ructavit, si rectum minxit amicus, 

si trulla inverso crepitum dedit aurea fundo. 

scire volunt secreta domus atque inde timeri. 

et quoniam coepit Graecorum mentio, transi 

98. Antiochus, Haemus, Stratdcles, Demetrius actores sunt, qui 
tunc temporis Romae florebant. 

Significatus: actores, quorum supra mentionem feci, qui 
in urbe Roma optimi (mirabiles) aestimabantur, illic i.e. 
in Graecia mediocres haberentur: nam omnes Graeci boni 
sunt comoedi. 

100. rides: sc. si tu rides Graeci vehementius rident. 

101. Graecus flet i.e. lacrimas fundit, si quem videt lacrimas 
fundentem, quamquam nihil sentit nec dolet. Quae alii 
faciunt, omnia et ipse facit, ut eorum gratiam sibi conciliet. 

102. Significatus: Si tempore hiemali poscas Graecum scintillam 
ignis ad te calefaciendum, ipse accipit pallium quod tibi 
dat, ut te calefaciat, sed haec non amore tui facit sed ut 
majora a te dona obtineat. Endrdmis, idis, f. est vestis 
genus grave ex lana confectum. 

104. melior, qui semper: superior est mihi in adulando is qui... 

106. iactare manus paratus: paratus sc. in disputationibus sem¬ 
per aliis concedere. Nam hoc gestu Romani in disputatio¬ 
nibus se argumento seu nimia admiratione victos esse con¬ 
cedebant. 

I 

107. ructavit: i.e. vomit; si rectum minxit: si recte urinam fecit, 
quae quidem nulla arte, sed natura compulsi necessario 
recte facimus, tamen Graeculus vel haec se admirari fingit. 

108. trulla: instrumentum est, quo Romani vinum ex cratere 
hauriebant et in pocula fundebant. 

gymnasia atque audi facinus maioris abollae. 115 

stoicus occidit Baream, delator amicum. 

discipulumque senex, ripa nutritus in illa, 
ad quam Gorgonei delapsa est pinna caballi. 
noP est Romano cuiquam locus hic, ubi regnat 
Protogenes aliquis vel Diphilus aut Hermarchus, 120 

qui gentis vitio numquam partitur amicum, 

115. gymnasia erant loca, ubi Graeci et Romani corpus exercebant. 
Transi per gymnasia et audi vitia (facinus) eorum, qui induunt 
vestes pretiosas, hoc est ausculta vitia divitum, peccata no¬ 
bilium, quae ibi narrantur non ut scelera, sed quasi gloriosa 
essent opera. 

abolla, ae, f. vestimentum ex lana confectum. Qui sciunt non 
satis consentiunt, quid hic locus valeat, sed ni fallor, vita 
divitum plena est peccatorum, quae in versibus sequentibus 
recensentur. 

116. stoicus sc. philosophus. P. Ignatius Celer, Beryti in Phoeni¬ 
cia natus, Stoicorum assecla, in dono Bareae Sarani doctor 
atque amicus fuit idemque Saranum accusavit mortique 
tradidit. Nerone enim imperatore, multi homines perditi, 
ad pecuniam sibi comparandam, delatores facti sunt, inter 
quos Ignatius Celer eminuit. Vespasiano tamen imperatore 
Ignatius delator justa morte damnatus est. Hic philosophus 
educatus est Tarsi, quae urbs in ripa Cydni, in Cilicia 
sita est. 

118. pinna caballi. Pegasus caballus seu equus pinnatus ex Me¬ 
dusae sanguine, ut apud veteres fabulatores scriptum vide¬ 
mus, ortus est. Medusa una ex tribus Gorgonibus erat quae 
centum habebat capita omnia recrescentia praeter unum, 
quod Hercules excidit itaque monstrum morti tradidit, ex 
ejus tamen sanguine Pegasus ortus est. 

120. Protogenes, Diphilus, Hermarchus Graeci sunt, qui, ut 
proprium est vitium Graecae gentis, amicum cum aliis 
partiri nolunt nec possunt. Versus hic hexametrum spondai¬ 
cum est, quod rarissime invenitur. 

121. gentis vitio: ablativus multa significare potest; saepe facilius 
intuitu intellegitur quam explanatur, quod quidem hic 
quoque verum est. Hic locus valet: proprium vitium Grae¬ 
cis est, se amicos cum amicis partiri non posse. 

122-124. Significatus: cum aliquis Graecus infuderit in aurem 
amici, qui facile ei credit, nonnullas stillas seu guttas ve- 

neni, quod est proprium ejus naturae et patriae, tunc ego 
Umbricius a domo amici mei, inimici jam facti, prohibeor 
quin ad eum accedam, Graeci tam periti sunt in calumniando 
ut vel amicissimos in inimicissimos vertant. 

# • 

solus habet, nam cum facilem stillavit in aurem 

exigUum de naturae patriaeque veneno, 

limine 'summoveor, perierunt tempora longi 

servitii; nusquam minor est iactura clientis. 125 

quod porro officium, ne nobis blandiar, aut quod 

pauperis hic meritum, si curet nocte togatus 

currere, cum praetor lictorem impellat et ire 

praecipitem iubeat dudum vigilantibus orbis, 

ne prior Albinam et Modiam collega salute? 130 

divitis hic servo eludit latus ingenuorum 

125. nusquam minor est iactura clientis i.c. in nulla urbe minor 
est jactura clientis. Jactura: calamitas, damnum, miseria, 
incommodum. Significatus: in nulla urbe condicio clientis 
pejor est quam in urbe Roma. Nostra aetate difficile est intel¬ 
legere, quid «cliens» valeat, cum apud nos institutio ipsa 
omnino ex usu excidit. Praeterea voces «cliens» et «patro¬ 
nus» aliam apud nos vim habent atque apud Romanos. 

< » 

126. porro: praeterea, deinde, ne nobis blandiar: ne nobis Ro¬ 
manis parcam, ut vera de Romanis quoque dicam. 

* 

126 -130. Significatus: Quod se officium redditurum aut meritum 
se habiturum sperare potest pauper in urbe Roma, ubi vel 
paetores urbani jubent servos (lictores) suos ire salutatum 
viduas, ut ab eis mortuis hereditatem accipiant? Sententia 
interrogativa rhetorica: nam responsio ex contextu patet: 
nullum meritum, nulla dignitas pauperi in urbe Roma est. 
Albina et Modia mulieres sunt, de quibus nihil scimus sed 
ex significatu ditissimas viduas esse constat. 

131. hic in urbe Roma filius liber qui ex ingenuis parentibus 
natus est, protegit latus homini, qui servus est diviti. 

filius; alter enim quantum in legione tribuni 
accipiunt donat Calvinae vel Catienae. 


da testem Romae tam sanctum quam fuit hospes 
numinis Idaei, procedat vel Numa vel qui 

servavit trepidam flagranti ex aede Minervam: 

protinus ad censum, de moribus ultima fiet 140 

quaestio, «quot pascit servos? quot possidet agri 

iugera? quam multa magnaque paropside cenat?» 

quantum quisque sua nummorum servat in arca, 

tantum habet et fidei, iures licet et Samothracum 

et nostrorum aras, contemnere fulmina pauper 145 

creditur atque deos dis ignoscentibus ipsis. 

» 

132. alter sc. filius servi dat meretricibus tantum pecuniae quan¬ 
tum accipit tribunus plebis, i.e. multum pecuniae. Nam 
tribuni pl. summos magistratus gradus occupabant magnum- 
que salarium accipiebant. 

Calvina et Catiena meretrices seu pelices sunt. 

134. da i.e. si das, si dabis. Si Romae produces testem tam sanc¬ 
tum, ut fuit sanctus, ut fuit pius P. Cornelius Scipio Nasica, 
qui dignus fuit, ut acciperet in urbem Cybelen, Magnam 
Matrem, cum ex monte Pessino in Phrygia Romam delata 
esset eamque matronis Romanis custodiendam crederet, vel 
ut Numa Pompilius qui omnium regum piissimus et reli¬ 
giosissimus habetur, vel ut L. Caecilius Metellus, qui Palla¬ 
dium i.e. signum Minervae igni eripuit, qua de re cognomen 
Caeci sibi sumpsit, omnia haec nihili Romani faciunt, sed 
tantum pecuniam. 

140. protinus ad censum sc. itur, hoc est ad pecuniam. 

141. pascit i.e. alit, nutrit. Pascere tamen de armentis et de gre¬ 
gibus dicitur potius quam de servis. 

142. paropsis, idis, f. vox graeca; latine lanx, patina, catinus di¬ 
citur. Paropsis est lanx seu patina, quae apponitur, ut vox 
graeca indicat. Nam «para» latine «apud» significat. 

145. fulmina: Juppiter puniebat perjuros fulmine. Significatus: 
de pauperibus eorumque juramentis nemo curat, ne dei 
quidem qui pauperibus per deos jurantes ignoscunt cum 
nullius sint momenti. 

Quid quod materiam praebet causasque iocorum 

omnibus hic idem, si foeda et scissa lacerna, 

si toga sordidula est et rupta calceus alter 

pelle patet, vel si consuto vulnere crassum 150 

atque recens linum ostendit non una cicatrix? 

nil habet infelix paupertas durius in se 

quam quod ridiculos homines facit, «exeat» inquit, 

«si pudor est, et de pulvino surgat equestri, 

cuius res legi non sufficit, et sedeant hic 155 

lenonum pueri quocumque ex fornice nati, 

hic plaudat nitidus praeconis filius inter 

pinnirapi cultos iuvenes iuvenesque lanistae.» 

148. hic idem i.e. pauper; lacerna, ae, f.: vestimentum quod Ro¬ 
mani super togam induebant ut eos contra solem, imbrem 
aut frigus protegeret. Lacerna saepe cucullo munita erat 
ad caput operiendum ac protegendum. 

149. sordidulus a sordidus, vox diminutiva est. 

155. cuius res legi non sufficit: ut quis eques esset saltem 400.000 
• sestertium habere debuit: huic legi satisfacere opus erat. 

Legi a lex, legis. 

156. lenonum pueri: is qui meretrices procurat, leno dicitur. 
Ex fornice: translate per similitudinem fornices dictae sunt 
cellae concameratae vel pergulae, in quibus prostabant 
meretrices. Cfr. Forcellini, sub voce «fornix». 

158. pinnirapus, i. m. Pinnirapos autem dicit lanistas ex habitu 
gladiatorum, qui postquam retiarium occiderunt, ejus 
pinnam, id est manicam rapiebant, ut hoc modo populo se 
vicisse ostenderent. Vetus scholiastes ad vocem lanista dicit 
hanc vocem pro gladiatorum magistro usurpari. Gladiato¬ 
res enim eorumque magistri in magno contemptu a viris 
■ bonis habebantur, ut lanistae et lenones, qui apud Roma¬ 
nos ab omnibus in infimo loco habebantur, iuvenes, i.e. li¬ 
beros, filios. 


(Commentarii proximo fasciculo sequentur) 


Boleslaus C. Povsic, Latinarum Litterarum Professor 
Bowling Green, Ohio 43402 in Universitate Boulingriensi 
in Foederatis Americae Septentrionalis Civitatibus (U.S.A.) 



DE LICENTIIS POETICIS APUD HORATIUM 


Prius jam de figuris quantitativis egimus (1); restat nunc de figu¬ 
ris, ;quas immutantes vocabimus, nonnulla dicere. De earum ergo na¬ 
tura breviter disserere juvat easque Horatianis exemplis diligenter 
confirmare. 


II. — De figuris immutantibus 

Figurae, quas immutantes dicimus, absolutae esse possunt vel 
relativae; absolutae, cum verba ipsa immutantur sine collatione seu 
conexione cum aliis verbis; relativae vero, cum verba immutantur 
ratione tantum alterius vocabuli proxime positi. Un prioribus, id 
est, in figuris immutantibus absolutis verba per se immutata apparent 
el quoad graphiam et quoad sonum; in posterioribus id est in figuris, 
relativis, verba eadem apparent et quoad graphiam et quoad sonum, 
sed earum metrica virtus alia est, cum, exempli gratia, per syna- 
loepham vel elisionem, quibus vocabulis, diphthongus seu -m finalis 
eliditur et quodammodo absorbetur ante vocalem vocabuli sequentis. 

Quae vero sint figurae sive absolutae sive relativae, en tibi habes, 
lector humanissime: 

A) Figurae absolutae: Prothesis, aphaeresis, syncope, epenthesis, 
apocope, paragoge. 

B) Figurae relativae: Synaloepha, elisio vel ecthlipsis, tmesis, 
hiatus. 

Quandoque hae figurae generico nomine metaplasmi cognoscun¬ 
tur, cum scilicet vetus verborum forma vel necessitate metri vel 
poematis ornatu a poetis in novam faciem mutatur. Praecipua me¬ 
taplasmi genera sunt: aphaeresis, epenthesis, syncope, apocope, pa¬ 
ragoge. 

Sed jam pressius naturam harum omnium figurarum declaremus 
exemplisque Horatianis unamquamque earum confirmare curabimus. 


(1) Pal. Lat. n.143, 1954, 123-126. 

A) — Figurae absolutae 

1) Prothesis fit cum principio vocabuli syllaba additur. 

Apud Horatium praeter alia, haec saltem duo exempla invenies: 
inamarescunt pro amarescunt (Serm. II. 7, 107); incogitat pro 

cogitat ( Ep. 2, 1, 122). 

2) Aphaeresis fit cum principio vocis littera seu syllaba 

subtrahitur, ex. gr. orandumst pro orandum est, sodes pro si audes. 

In Horatianis operibus saepe sodes apparet; cf. Serm. 1,9,41; 
Epist. 1,1,62; Epist. 1,7,15; Epist. 1,16,31; Ars Poet. 438. 

3) Syncope, vi cujus littera seu syllaba e medio vocabuli sus- 

trahitur, cum ex. gr. dicimus, periclis pro periculis, vincla pro 

vincula. 

Apud Horatium plurima invenies exempla figurae seu licentiae 
poeticae. Nonnulla tantum afferam: 

vincla: Epod. 9,9; 17,22; Epist. 1,7,67. 
caldior: Serm. 1,3,53. 
soldum, soldo: Serm. 2,5,65; 1, 2,113. 
puertiae: Carm. 1,36,8. 

surpuerat: Carm. 4,13,20; surpite: Serm. 2,3,283. 

evasti: Serm. 2,7,68; percusti: Serm. 2,3,273; divisse: Serm. 

2,3,169; surrexe: Serm. 1,9,73; erepsemus: Serm. 1,5,79; 
ditis pro divitis: Epod. 2,65; ditem pro divitem: Serm. 1,7,19. 
nil pro nihil: passim in omnibus carminibus; nil: omnino 
praevalet in Serm. atque Epist. 

4) Epenthesis. — Haec licentia fit cum medio vocabuli littera 
vel syllaba interjicitur, ut Mavors pro Mars, navita pro nauta. 

En tibi nonnulla exempla Horatiana: 

...quid foret Ilia e / Mavortis que puer {Carm. 4,8,23). 
nil pictis timidus navita puppibus / fidit... {Carm. 1,14,14). 
...navita Bosporum / Poenus perhorrescit {Carm. 2,13,14). 
insanientem navita Bosporum / temptabo {Carm. 3,4,30). 
o quantus instat navitis sudor tuis (Epod. 10,15). 

5) Apocope. — Hac licentia utimur cum in fine verbi aliquid 
detrahimus, ut, ex. gr., cum tuguri dicimus por voce tugurii. 

_ . Satis sit his paucis exemplis usum hujus licentiae apud Horatium 
confirmare: 

quem vocet divum populus ruentis / imperi rebus? ( Carm . 1,2,26). 
Pompili regnum.../ Tarquini fasces... {Carm. 1,12,34-35). 
ni pro nisi: passim; ni, in lyricis bis: Carm. 4,6,21; Epod. 1,8. 

6) Paragoge. — Haec licentia fit cum extremae syllabae aliquid 
additur, ut, cum ex. gr. dicimus deludier pro deludi. 

Apud Horatium invenimus quine pro qui: 

O seri studiorum, quine putetis / difficile {Serm. 1,10,21). 


B) — Figurae relativae 

1) Synaloepha. — Hoc nomine significatur figura seu licentia 
illa, qua vocalis seu diphtongus praecedentis vocabuli a sequenti vo¬ 
cali eliditur et quodammodo absorbetur, ut ex. gr.: 

Conticuer'omnes intentiqu'ora tenebant (Verg. Aen. II, 1). 

2) Elisio seu ecthlipsis similis est synaloephae, fitque cum *m 
littera finalis simul cum vocali initio vocis concurrit, unde -m litte¬ 
ra cum vocali praecedenti eliditur ob sequentem vocalem. Ita ex. gr.: 

Itali[am], Italiam primus conclamat Achates (Verg., Aen.. III, 523). 

Saepe elisio fit in fine carminis per influxum vocalis initio carmi¬ 
nis sequentis, ita ex. gr.: 

Jamque iter emensi, turres ac tela Latinor [ura] 

Ardua cernebant juvenes (Verg., Aen. 7, 160-161). 

Notatu digna est licentia qua, praecedente vocali aut littera -m, 
e- littera verbi es vel est eliditur etiam in fine carminis, hoc modo: 
imost pro imo est, orandumst pro orandum est. 

t 

Haec ratione, ut semper pronuntiasse, ita aliquotiens etiam scrip¬ 
sisse Romani constant, maximeque hoc in libris seu operibus familiaris 
sermonis, ut in comicorum fabulis Ciceronisque epistulis, animadverte¬ 
re licet. Jam apud ceteros scriptores raro formae truncatae in codici¬ 
bus deprehenduntur (2). 


(2) Baehrens, Poetae Latini Minores, vol. I, editoris praef. p.XII, (Ed. B. 
Teubner). 

Apud' Horatium plurima invenimus exempla 'harum duorum figu¬ 
rarum. Haec pauca sufficiant: 

'* Sunt quos curriculo pulver [em] Olympicum ( Carm. 1,4,3). 

Mercator metuens oti[um] et oppidi (Carm. 1,1,16). 

seu vis [a] est catulis cerva fidelibus (Carm. 1,1,27). 

liber [um] et erectum praesens hortatur et aptat {JEpist. 
1,1,69). 

4 

Elisionem in fine quoque versuum invenies, ex. gr.: 

Dissidens plebi numero beator [um] 

eximit virtus (Carm. 2,2,18). 

Septimi, Gadis aditure mec[um] et 

-Cantabrum indoctum juga ferre nostrfa] et (Carm. 2,6, 1-2). 

atque adfigit humo divinae particul[am] aurae (Epist. 
1,1,69). 

3) Tmesis est licentia vi cujus verbum compositum dividitur, •, 
aliqua littera, syllaba, dictione interposita, ex. gr.: Per mihi gratum 
erit perque jucundum (Cic. Att. 5,10,4), pro pergratum et perjucundum. 

Horatius plura offert exempla hujus licentiae poeticae, ita ex. gr.: 

Quo me cumque rapit tempestas (Epist. 1,1,15). 

En tibi alia exempla: 

a) In fine versuum : unde-octoginta (Serm. 2,3,117); inter-est 
(Serm. 1,2,62-63), circum-vectari (Serm. 1,6,58); circum-spectemus 
(Serm. 2,2,93); inter-noscere (Ars Poet. 424). 

b) In caesura: 

— versuum lyricorum: ex/ercitus (Carm. 1,16,21); per/lucidior 
(Carm. 1,18,16); de/promere (Carm. 1,37,5); de/torquet (Carm. 2,12,25). 

— versuum jamborum: in/plumibus (Epod. 1,19); in/aestuet 
(Epod. 11, 15); ab/ominatus (Epod. 16,8). 

— versuum hexametrorum: ig/noro (Ars Poet. 87); in/modulata 
(Ars Poet. 263); utrumque exemplum ex industria, ut malus pingatur 
versus; oc/cisa (Serm. 2,3,134); in/testabilis (Serm. 2,3,181). 

Notanda exempla quae sequuntur: 

argento post omnia ponas (Serm. 1,1,86). 
cricum me Saturejano vectari rura caballo (Serm. 1,6,58). 
quo, bone, circa (Serm. 2,6,95). 
quam rem cumque (Carm. 1,6,3). 
quo nos cumque (Carm. 1,7,25). 
quem fors dierum cumque dabit (Carm. 1,9,14). 
quae te cumque (Carm. 1,27,14). 
quando consumet cumque (Serm. 1,9,33). 
qui testamentum tradet tibi cumque (Serm. 2,5,51). 
quo me cumque (Epist. 1,1,15). 
uni/cuique (Serm. 1,9,51). 

4) Hiatus est vocalium concursus in fine et initio vocum, qui vas¬ 
tam et hiantem orationem reddit, ut si dicas, ex. gr.: bacae aeneae 
amoenissimae; viro optimo obtemperasti olim. 

In Horationis versibus exempla non desunt. En tibi nonnulla: 

a) In exclamationibus seu epihonematibus: o et (Carm. 1,1,2); 
o utinam (Carm. 1,35,38; 4,537); o ego (Epod, 12,25; Ars Poet, 301); 
o imitatores (Epist. 1,19,19); o ere (Serm. 2,3,265); a (Epod. 5,71). 

b) In dactylis: Threicio Aquilone (Epod. 11,14); ossibus et capi¬ 
ti inhumato (Carm. 1,28,24). 

c) In caesura elegiambi: mero arcana (Epod. 11,14); mollitia 
amor (Epod. 11,24). 

d) In syllaba correpta longa: et Esquilinae alites (Epod. 5,100); 
si me amas (Serm. 1,9,38). 

e) in verbis finitis in -m: cocto num adest (Serm. 1,9,38). 

Haec sunt praecipua quae de licentiis poeticis tradenda duxi Hora- 
tianisque exemplis illustranda. Nunc vero fontes seu scriptores unde 
has notulas explanare possis proponere juvat. En tibi praecipuos: 

Horatius, Opera edidit Fridericus Klingner, Lipsiae in Aedibus 
B. G. Teubneri, 1959. 

A. Waltz, Des variations de la langue et de la metrique d’Horace 
dans ses differents ouvrages, Paris, De Boccard, 1881. 

Heinze, Die Lyrischen Verse des Horaz, Leipzig, Teubner, 1918. 

Gonzalez de la Calle, De re metrica Horatiana, «Emerita» 4 1936, 
38-73; 248-275; 5 1937 89-122. 

L. Quicherat, Thesaurus poeticus Linguae Latinae, Paris, Ha- 
chette. 

F. Crusius, Romische Metrik. 2. Auflage, Max Hiiber, Verlag, 
Munchen, 1955 (Est versio hispanica apud «Casa Bosch», Barcinone). 

W. J. W. Koster, Traite de Mdtrique Grecque suivi d’un Precis de 
Mdtrique Latine. Societe d'Editions A. W. Sijthoff, Leyde (Pays-Bas), 
1954, pp. 384. 

M. Lavarenne, Initiation a la Metrique et a la Prosodie Latines. 
Editions Magnard (122 Bd. Saint-Michel) Paris (6), 1948. 

G. MartInez Cabello, De Arte Metrica Latina, Madrid (Editorial 
Coculsa), 1945, pp. 298. 

G. B. Pighi, I ritmi e i metri della poesia latina, con particulare 
riguardo alTuso di Catullo e d’Orazio. «La Scuola», Editrice, Bres- 
cia, 1958, 220 pp. 

W. Ott, Materialen zu Metrik und Stilistik. 7 vols., Tiibingen, 
Niemeyer, 1972-74. 

Confer praeterea lector humanissime, Palaestram Latinam n. 143, 
XXIV, Ann. MCMLIV, pag. 127, notulam alteram. 

Toleti, V. Kal. Jul. Ann. MCMLXXV. 


Josephus Jimenez Delgado, C. M. F. 


Toleti in Universitate latinaram litterarum professor 
Casa Sacerdotal - San Bartolome, 1, TOLEDO 




ERRATA CORRIGE 

Verba orationis meae Roboretanae in Palaestra Latina N. 225 
(Jul./Dec. 1974), pp. 67-72 edita cum quibusdam in locis aliquantum 
depravata prodierint, benevolum lectorem oro ut sic emendet: 

p. 67, v. 8 ab ima pagina, lege fundamentum; v. 3 lege: vetatur. 
p. 68, v. 9 a summa pagina, lege: qui nunc sunt. 

v. 3 ab ima pagina, lege: factum ... nonnullas. 
p. 69, v. 4 paragraphi secundae, lege: enimvero. 
p. 70, v. 8 ab ima pagina, lege: Gaertner. 
p. 71, v. 3 a summa pagina, lege: magis amica. 


J. Ijsewijn 

Campe, J. H. — Robinson : tironum 
causa latinitate donatus a Philippo 
Julio LIEBERKUHNIO; novam 
abbreviatam annotationibusque in¬ 
structam curavit Henricus 
SCHIESSER. Aubanel, Avignon 
1973, pp. 200. 

Pueri, adulescentes grandesque na¬ 
tu ficticia interdum legere amant, qui¬ 
bus taedia ac sollicitudines cottidianas 
abiciant et in res jucundiores mentem 
avocent. Innumera haec scripta, quae 
cottidie vulgantur. 

Sunt tamen fabulae romanenses 
quae in laude sunt et in ore omnium 
versantur: in quibus haud immerito 
Robinson Crosoeus recensetur. 

Moderatores Vitae Latinae —con¬ 
sociata et adjutrice opera praeclari 
Editoris L. Aubanel— libros lectu fa¬ 
ciles edere constituerunt, quibus, qui 
linguae Iatinae addiscendae initia po¬ 
nunt, libenter ac jucunde utantur. 

Optimum quidem factu quod com¬ 
menticia haec naratio in linguam lati- 
nam conversa sit: quae, cum jam 
olim vulgata esset, nunc aliquantulo 
adstrictior seu brevior, iterum editur. 

Jucundum sane perlegere eventus 
faustos sed adversos praesertim qui¬ 
bus tota Robinsonis vita afflictata est 
ab eo die quo ei in mentem venit pa¬ 
rentes et Hamburgum patriam dese¬ 
rendi ut in futuras et ignotas res to¬ 
to animi studio se implicaret... Tot 
illas in mari tempestates et pericula, 
tot naufragia et sociorum mortes; 
deinde, ipse solus in insula ignota: in 
qua infaustissimos casus, infortunia, 
labores expertus est, usque dum His¬ 
pani, facto naufragio —qui Barbadum 
petebant ut ibi servos africanos expo¬ 
nerent— ad insulam veniunt: quorum 


navi tandem in patriam iterum rever¬ 
titur. 

Ceterum, rerum narratio facillima 
fluit; simplex est dicendi genus lati- 
num, quod in implicatam periodum 
numquam se contorquet. Res novas 
dilucide significantur aptisque verbis 
exprimuntur ( sclopetum, globus plum¬ 
beus, tormentum bellicum, pulvis ni¬ 
tratus). Pauca sunt tamen quae emunc¬ 
tae naris grammaticus vituperaret-, at¬ 
que typothetam et plagulae emenda¬ 
torem, celerius laborantes, admoneret. 

Opus —quod in fabula caput est— 
adulescentibus formandis maxime ap¬ 
tum: cum auctor humanas Robinso¬ 
nis virtutes laudat easque exemplo 
probat; cum leges in insula promul¬ 
gat justissimas quibus omnes obtem¬ 
perare tenentur; cum omnes servat in¬ 
columes, Gades Hispanos reducit, gra¬ 
na aurea restituit, Portsmuthiae, in 
Anglia, viduae praefecti adamantes 
redonat, praeces Deo saepe fundit, ei- 
que gratias agit summaque fiducia di¬ 
vinae providentiae se committit; tran¬ 
quilli demum beatique in provectam 
senectutem ipse et Mercurialis, quon¬ 
dam fidelis adjutor et servus, vivunt 
atque “homines rationem felicitatis 
cum in hac tum in futura vita conse¬ 
quendae egregie docent”. 

Pi oves an, E. — 11 dolcc Nome; In- 
contro con la Mamma celeste; La 
Stella dei Mare: excerpta separa- 
tim edita e Commentario cui t. 
“Miles Immaculatae” , Roma. 

Professoris Aemilii Piovesan no¬ 
men iis qui Palaestram Latinam et 
Latinitatem Vaticanam legunt, cogni¬ 
tum quidem credimus. Is enim com¬ 
mentariola de lingua latina, de Patri- 

bus Ecclesiae, de humanistis scripto¬ 
ribusque posterioribus erudite vulga¬ 
vit. Neque ab iis quae ad fidem et pie¬ 
tatem Christianam spectant animum 
avertit, sed ea religiose colit atque 
exponit. Tribus nos donat opusculis, 
in quibus pietas erga Virginem Ma¬ 
riam clare splendet, eamque, qua ipse 
ardet pietate, cum aliis studiose com¬ 
municare expetit. Ne ibi nimium alta 
quaesieris argumenta: res enim non 
ut nova tractatur, neque in recondita 
penetrat auctor studia; sed quae tu 
et omnes scimus maximo animi amore 
explicat atque locis a Sanctis Patri¬ 
bus, a Dante, a Manzoni aliisque Pa¬ 
tribus et poetis sumptis scite com¬ 
probat atque evolvit. 

Ipse “Matrem nostrae fidei" invo¬ 
cat, et cum pio scriptore clamat: “Ar- 
deat mens mea in tuo amore". 

Avallone, R. — Scritti latini, con 

appendice, Societa Scientifica Edi- 
trice, Napoli 1970, pp. 206. 

Volant tempora nostra... Librum, 
quem supra memoravi, saepe ad ma¬ 
nus habui: eoque interdum recreatus 
sum pagellas, inflammato igne accen¬ 
sas, legens. Propositum tandem ali¬ 
quando de hoc libro aliquid dicendi, 
in Palaestra Latina, assequor: non so¬ 
lum' ut morem amico geram qui libe¬ 
ralem ac benevolum in me semper 
exhibuit animum voluitque hoc me 
donare munere, sed in primis ex ipsa 
maximi momenti re: cum causa latini¬ 
tatis his agatur ac solidis confirmetur 
argumentis. 

Etenim, maximum est argumentum 
quod haec scripta —de latinitate re¬ 
novanda— lingua quoque latina con¬ 
scribuntur : latina igitur lingua sua ad¬ 
huc viget vita. Praeterea, materia de 
qua agitur primaria prorsus est: nam 
non in singulis minutisque rebus, sed 
in ipsa linguae vita, in ejus intima 
natura, in opportuna renovatione ver¬ 


satur. Ne autem spem tuam fallam, 
summam libri, lector, tibi expono: 

Scritti didattici: “Latinam linguam 
in syntaxi, in stilo, in lexico renove¬ 
mus" (I Congres International pour 
le latin vivant, Avignon 1956). 
“Quantum et quo modo latina lingua 
etiam recentes litterarum et doctrina¬ 
rum illustrare communicareque possit 
progressus" (II Congr. Intern. pour 
le latin v., Lyon 1959); “Ut lingua 
latina vivat et vincat, libertas et con¬ 
cordia sunt maxime necessariae" (III 
Congr. Intern. pour le latin v., Stras- 
bourg 1963); “Christianam defendo 
latinitatem" (Congressus Internatio - 
nalis Romae habitus, 1966); “In prae¬ 
senti rerum discrimine latina lingua 
ad omnes conjungendas etiam valet 
gentes" (IV Congr. Intern. pour le 
latin v., Avignon 1969); “De conven¬ 
tu Avennico"; “De syntaxi latina Ho¬ 
norati Tescari". 

Studi critici: “Quatenus Cicero 
philosophus Christianam quasi prae¬ 
nuntiaverit doctrinam"; “Quid Afri¬ 
ca Romae illa quae imperii dicitur 
aetate dederit"; “Alfanus Salernita¬ 
nus lumen Europae saeculo XI”. 

Composizioni varie : “Cicero in pos¬ 
teros"; “Christus ad homines”; “Ve¬ 
ni, Christe"; “Franciscus Assisien- 
sis"; “Mater nostra”; “Et caelum se 
aperuit"; “Tu quoque, Christe”; 
“Omnibus rei publicae Gallicae mo¬ 
deratoribus. .." ; “ Casimiro Kuma- 

niecki Conventus Varsoviensis prae- 
sidi..." 

Appendice : “Gli studi classici in 
Italia. II latino e il greco baluardi 
della civilta occidentale e cristiana”; 
“II problema didactico dei latino". 

Richardus Avallone, haec dum scri¬ 
bit aut recitat totus animo concitatur, 
notiones in ejus mentem confluunt, 
ex calamo et ex ore profluenter re¬ 
dundant: tota res vel maxime ei cor¬ 
di est. Libertatem ipse amat, liberta¬ 
tem quaerit, libertatem defendit: eam 

tamen libertatem qua ab illo ficticio 
nimiumque celebrato et exculto Cice¬ 
rone liberum se aliosque faciat; lati¬ 
nitatem posteriorem et Christianam 
—quae a multis quasi ignobilis habe¬ 
tur— ipse ut verum linguae thesau¬ 
rum custodit ac servat. Animi sereni¬ 
tate praeditus, probatis innixus argu¬ 
mentis, adversarios acriter aggreditur, 
neque ipsi Antonio Bacci, Cardinali, 
Congressui Romano coram omnibus 
adstanti —de rei opportunitate judi¬ 
cent alii— parcit, ab eoque quaerit 
“quanta veritate, quanta utilitate, 
quanta justitia... tam saepe pro Ter¬ 
tulliano, pro Lactantio, pro Ambrosio, 
pro Augustino, pro Hieronymo, pro 
Prudentio Ciceronem substituat vel 
paganos alios scriptores vel Morcel- 
lium vel Vallaurium vel se ipsum”. 

Latinitatis praeterea auctor et vin¬ 
dex magna clamat voce: “Latinitas 
—audeamus hoc plena dicere voce— 
in periculo est; Roma illa, illa Roma, 
quae Urbem fecit orbem, in discrimi¬ 
ne est; videant consules, ne quid res 
publica detrimenti capiat. Quis enim 
dubitet undique in diesque crescentem 
impetum contra latinam linguam esse 
contra ipsam latinitatem? Proinde la¬ 
tinam defendamus linguam, defende¬ 
mus latinitatem”. 

Attamen, is qui contra facticium 
Ciceronem tanta vi impetum facit, ip¬ 
se et scribendi ratione et arte rhetori¬ 
ca et profluente oratione et subsidiis 
oratoriis ciceronianus est scriptor. 
Audi eum dicentem: “Quousque tan¬ 
dem me imitabimini, posteri ? Quandiu 
me sequimini ? Quando non servum 
pecus, sed vos ipsi eritis?... Habetis 
igitur me, habetis Ciceronem, poste¬ 
ri. Iloc, hoc fui: ego fui orator, ego 
fui philosophus, ego fui rhetor, ego 
fui epistularum scriptor, ego, et in 
dicendo et in disputando et in praeci¬ 
piendo et in colloquendo, fui summus, 
perfectus, quasi divinus, sed, ut ipse 
vobis latus praebeam, ego —meos illos 


Musis et Apolline nullo praetermitto 
versus— historicus non fui: non enim 
res populi romani a primordio urbis, 
non opima casibus tempora, non civi¬ 
lia aut externa bella, non memorabilia 
facinora perscripsi, nec de gentium 
origine aut de situ aut moribus, nec 
de virorum illustrium vita narravi: 
mea historia tamen, non Livi aut Ta¬ 
citi stilo scripta, diem ex die fuerunt 
epistulae. Sed, sed, hoc maxime volo 
animadvertatis, posteri, et mea aetate 
—relinquo poetas— optimi alii latini¬ 
tatis fuerunt scriptores, nec ante nec 
post me defecerunt...” (p. 130). 

“Quin etiam vos, fanatici et temerarii, 
me et deformastis et cotidie deforma¬ 
tis, ut pars mei, ut semper inflatus 
tumidusque, ut in dicendo non varius 
et multiplex, sed semper unus et 
idem videar; quod me minuit, me lae¬ 
dit, me offendit. Hoc vos obsecro: 
reddite me mihi, posteri!...” (p. 128). 

Neque tantum ciceronianus, sed et 
sincerus Christianus est R. Avallone: 
ut iis quae de Christo Domino, de B. 
Virgine Maria, de rebus fidei Chris¬ 
tianae magna pietate scripsit, aperte 
confirmatur. Librum lege, rem com¬ 
probabis. 

Acta Convivii Italici de latinitate : 
Salerno 28-29 aprile 1971, Edizioni 
Beta, Salerno 1973. 

% 

Congressus ille de latinitate et hu¬ 
manitate Bucurestiis habitus (a. 1970) 
doctorum excitavit animos: qui ali— 
quotiens vonvenerunt ut gratum ma- 
ximique ponderis eventum comme¬ 
morarent et ut in via, quam tunc in¬ 
straverant, fortes perstarent. 

Coactum est, primum Romae, Con¬ 
vivium Romanum (Tavola rotonda) 
de Congressu Bucurestiensi die 3 m. 
decembris a. 1970, atque paulo post 
Convivium Italicum de Latinitate in¬ 
dictum est, quod die 28 m. aprilis 

a. 1971 Salerni sollemniter est aper¬ 
tum. 

In Aula Municipii, quae dicitur, 
primores civitatis et Universitatis at¬ 
que maxime conspicui litterarum cul¬ 
tores congregantur. Convivium hoc 
de latinitate Academia Internationa- 
lis de litteris propagandis (A.I.P.C.), 
Institutum Studiorum Romanorum, 
Academia Dacoromana, Universitas 
Salernitana diligentissime apparave¬ 
runt. 

Ad praesidum mensam et micropho- 
num accedunt ut praesentibus salutem 
impertiant nomine suo, Coetuum, So¬ 
cietatum : Assessor Administrationis 
Civitatis, Rei municipalis Curator, 
Universitatis Rector, Facultatis Litte¬ 
rarum Praeses, C. Egger, Abbas —qui 
nomine Vaticani loquitur—, Sergius 
Felici —qui nomine Instituti A. La¬ 
tinitatis—, J. M. Mir —qui quasi 
legatus Hispaniae—, Alexander Bala- 
ci —Rector Academiae Dacoromanae 
in Urbe—, Nicolaus Barbu —olim 
Congressus Bucurestiensis Praeses—, 
J. Pullara —Rector Coetus Interna- 
tionalis pro studiis Horatianis—, Ri- 
chardus Avallone —Universitatis Sa¬ 
lernitanae Professor ac praecipuus hu¬ 
jus Convivii auctor et curator—. 

Consequuntur orationes primariae 
Francisci Gligora et R. Avallone. Is, 
ut assolet, commoto animo, elata voce 
tristibus illacrimatur verbis studio lin¬ 
guae latinae apud Italos: “Latina lin¬ 
gua, olim maximum bonum, summa 
gloria, honos decusque Italorum, ex 
improviso, post saecula et millennia, 
facta est summum periculum dam¬ 
numque Italiae: delenda latina lingua, 
ut Italia vivat et procedat!... Post la- 
tinicidium in Italia —mirabile dictu!— 
nihil jam difficile, omnia facilia, om¬ 
nes juvenes boni, optimi, ad quamli¬ 
bet doctrinam artemque aptissimi: 
majores nostri mediocres fuerunt, 
multa ignoraverunt, parum fecerunt, 
nos spernendi, removendi, sepeliendi. 


sed praesentia futuraque sunt juve¬ 
num hujus aetatis! Ipsi sunt artifices 
omnium rerum, domini caeli, maris et 
terrae, arbitri sapientiae et ignoran¬ 
tiae-..., Quosque tandem injuriam 
damnumque inferemus juvenibus, in¬ 
justum eis concedendo jus, conceden¬ 
do libertatem, licentiam, arbitrium eli¬ 
gendi disciplinulas pro disciplinis... 
litterulas pro litteris, contra se, con¬ 
tra societatem, contra patriam?... Lu¬ 
simus satis: in re tristi etiam ludamus 
non oportet: non possumus, non de¬ 
bemus, nolumus!”. 

Insequenti die in Aula Universitatis 
labores prosequuntur qui lingua ita- 
lica et latina exponuntur. Orationes 
habent: A. Traglia, praeses, J. Del 
Ton, S. Felici, J. M. Mir; J. Ballis- 
treri, F. Barone, R. Del Re, A. Imme. 
C. Plantemoli La Marea, Baffi, Bra- 
sile, Pullara, A. Marani: ex quibus 
praecipuae et exquisitae sunt orationes 
Professoris J. Ballistreri et P. Sergii 
Felici. 

Convivium Salernitanum, orationes 
in eo habitae, ea quae in civitate Hip- 
pocratica vidimus et audivimus in eo 
nos concitant et movent ut, intimum 
signum altumque nuntium quae ex 
Congressu Bucurestiensi et ex aliis 
conventibus proveniunt, cum animis 
nostris commentemur in eosque alte 
infigamus consilia, proposita, exopta¬ 
ta pro latinitate fovenda, eaque ad ef¬ 
fectum forti animo deducamus. 

Josephus M. a Mir, C. M. F. 

Shervvin-White, E. N. — The ro - 

man citizenship. Second edition. 

Oxford University Press, 1973. 
Pag. 498. L 7,00 net. 

Prima operis editio, quae triginta 
circiter annos tanquam tractatus clas¬ 
sicus de evolvenda civitate romana in 
scholis plurimum usitata fuit, in prae¬ 
sens augetur serie novorum capitum 

et appendicum, quibus de re colligun¬ 
tur quam plurimae disputationes his¬ 
toricae quibusque ambitus primi libri 
amplificatur. Controversiae de rei pu¬ 
blicae temporibus, de Latio vetere, de 
amplificandis finibus tribalibus, de 
Belli Socialis proposito subtiliter re¬ 
tractantur; itidem rursum agitur de 
quaestionibus technicis aetatis impe¬ 
rialis, de statu municipii latini roma- 
nique evolvendo, de privatis civitatis 
romanae privilegiis,, de juribus itali- 
cis, de statu hominum liberorum, de 
“Constitutione Antoniana”. Quae om¬ 
nia argumenta quattuor voluminis 
partibus continentur, quarum indicem 
ad utilitatem legentium praelegamus 
oportet: Part I: ROMAN CITIZEN- 
SHIP DURING THE REPUBLIC: 

I, ROME AND EARLY LATIUM; 

II, THE SETTLEMENT OF 338 
B.C. AND THE ORIGIGINS OF 
THE “MUNICEPS”; III, ORI- 
GINS AND DEVELOPMENT OF 
THE LATER LATINITY; IV, 
THE POSITION OF THE ITA- 
LIAN “SOCII” IN ROMAN SYS¬ 
TEM; V, THE AIMS OF THE 
ALLIES IN THE SOCIAL WAR; 
VI, THE POLITICAL UNIFICA- 
TION OF ITALY AND CONSE- 
QUENT CHANGES; VII, “PO¬ 
PULI LIBERI” AND “FOEDE¬ 
RATI”; APPENDIX TO CHAP- 
TERS I-IV. Part. II: THE PRIN- 
CIPATE AND THE CITIZEN- 
SHIP. INTRODUCTION. VIII, 
THE ITALIAN PERIOD; IX, 
THE CLAUDIAN PROBLEM 
AND VIRITANE GRANTS; X, 
THE FLOOD TIDE; XI, CHA¬ 
RACTERI STICS OF THE RO¬ 
MAN CITIZENSHIP IN THE 
AGE OF THE ANTONINES; XII, 
THE UNION OF EAST AND 
WEST UNDER THE “SEVERI”; 
Part III: TECHNICAL PRO- 
BLEMS OF ROMAN STATUS: 
XIII, EXTERNS: DUAL CITI¬ 


ZENSHIP AND THE ENFRAN- 
CHISEMENT OF 1NDIVIDUALS; 
XIV, THE DIRECT ENFRAN- 
CHISEMENT OF PROVINCIAL 
COMMUNES; XV, LATIN 
RIGHTS AND MINICIPAL STA¬ 
TUS; XVI, THE “CONSTITUTIO 
ANTONIANA”: “DEDITICII” 

AND “RUSTICI”; Par IV: THE 
ATTITUDE OF THE PROVIN- 
CIALS TO THE EMPIRE. THE 
PROBLEM. XVII, THE WIN- 
NING OF ALLEGIANCE; XVIII, 
THE ATTITUDE OF EDUCA- 
TED OPINION; XIX, THE CON- 
SOLIDATION OF LOYALTY IN 
THE LATE EMPIRE; XX, THE 
RETROSPECTIVE PANEGY- 
RISTS. BIBLIOGRAPHY. IN- 
DEXES. 

Barrow, R. H. — Prefect and Em - 
peror. The “Relationes” of Sym¬ 
machus a. d. 384. Ed. Clarendon 
Press, Oxford University Press, 
1973. Pag. XII-246. L 6,25 net. 

I 

♦ 

Relationes Symmachi, anno 384 Ur¬ 
bis Praefecti, quas ipse Imperatori 
tunc Mediolani commoranti scripse¬ 
rat, illorum temporum condicionem in¬ 
dolemque significant, prout Praefec¬ 
tus ille accuratissimus quamvis reli¬ 
giosissimus sentiebat atque experie¬ 
batur. In eis et interrogat et de rebus 
administrandis ac justitia reddenda 
consulit et de negotiis eventibusque 
qui in Urbe contigerant, sedulo Im¬ 
peratorem certiorem facit. Cum reli¬ 
giosa condicione paganus esset, totis 
viribus in conservandis antiquis insti¬ 
tutis adversum Christianas rerum mu¬ 
tationes pugnat, quasi antesignanum 
et defensorem sese habens nobilitatis 
illius quae aliquid veteris splendoris 
retinere contendit vivendique genus 
quod ratio et fundamentum exstitit 
Romae magnificentiae. Tn libro duae 
praeviae continentur lucubrationes de 

praefectura apud romanos deque 
Symmachi vita. Textus latinus idem 
est atque editionis Seek, sed sine ap¬ 
paratu critico, quamvis interpretatio¬ 
ne anglica instructus; en textus lati¬ 
nus et versio vernacula primum in 
Anglia divulgata. Brevis introductio 
unamquamque Symmachi relationem 
antecedit, cui non nullae adnotatium- 
culae adduntur; in extremo opere 
prostat index verborum latinorum pu¬ 
blicorum selectusque index universus. 

Universita di Genova. — ARGEN¬ 
TEA AETAS, in memoriam Entii 
V. Marmorale. Istituto di Filologia 
Gassica e Medievale, Universita 
di Genova, Facolta di Lettere, 1973. 
Pag. 306. 

Institutum Philologiae Gassicae et 
Mediaevalis Genuense quod Genuen- 
sium Professorum commemorationem 
opportune fecerat (memoremus opor¬ 
tet volumen "Serta Eusebiana” Prof. 

F. Eusebio, "In memoriam Achillis 
Beltrami” Prof. Beltrami, "Antido- 
ron” H. H. Paoli dicatum) nunc me¬ 
moriam cimi. Prof. Entii V. Marmo¬ 
rale colit hoc volumine quo sub indi¬ 
ce "ARGENTEA AETAS” lucubra¬ 
tiones de argentea illa aetate littera¬ 
rum latinarum colliguntur. In hujus 
modi voluminibus recensendis nihil 
magis interest quam lucubrationum in¬ 
dicem cum nomine auctorum ad cog¬ 
nitionem utilitatemque legentium pro¬ 
ferre: Enzo V. Marmorale (biogra- 
phia), F. Della Corte; Bibliografia 
di Enzo V. Marmorale, L. Pepe; 
A. V. Cornelius Celsus, Werner A. 
Krenkel; II senso della natura in Se¬ 
neca tragico, R. Mugellesi; Seneca 
e gli gnonwlogi gregi sulla ricchezza, 

G. Barabino; La “ poetica ” di Persio, 
N. Scivoletto; L u< I lioupersis” di 
Petronio, G. Puocioni ; La “gramma¬ 
tica ” di Valerio Probo, A. Della 
Casa; Marziale poeta serio, P. Fras- 


sinEtti; Silius Italicus, ein vergesse- 
nes Kapitel Literaturgeschichte, M. 
von Albrecht; Apuleio uomo e ro- 
manziere, U. Carratello; La ques¬ 
tione dei prologo dei ”de deo Socra¬ 
tis” , T. Mantero; U”Erotikos ” di 
Frontone, S. Fasce; Gli " Opuscula ” 
di Sereno, E. Zaffagno; I " Luperci ” 
di Mariano, E. Magioncalda. 

Mantero, T. — Amore e Psiche, 

struttra di una “Fiaba di magia”. 

Ed. Istituto di Filologia Classica e 

Medievale, Universita di Genova, 
1973. Pag. 228. 

» 

I 

Finis investigationis hujus videtur 
elementa examinare atque discernere, 
quibus Appuleius usus est ad "Amo¬ 
ris et Psyches” fabulam exarandam. 
Omnes critici elementa litteraria, phi¬ 
losophica, religiosa, popularia, 'quibus 
Appuleius obnoxius perstitit, ante 
oculos habere solent. Tamen non paris 
ratio facta est fabulam "Amoris et 
Psyches” structuram offerre "fabu¬ 
lae magicae ”; quam antea fuisse nul¬ 
lis documentis historicis probari potest 
ordine diachronico sed tantum inda¬ 
gine quodam synchronico dispositis, 
quod periti dicunt. Hujus modi autem 
fabula nullibi prius quam apud Appu- 
leium apparet; verumtamen Amoris 
et Syches repraesentationes, quae ad 
saeculum IV a. Chr. revocantur, quo¬ 
dammodo testimonio confirmantur 
amplissimae propagationis oralis quae 
in fabulis quam plurimis invenitur. Id 
ergo investigare sibi proposuit Prof. 
Theresa Mantero, quae scilicet ele¬ 
menta ante fabulam Appulei in aetate 
quadam praelitteraria superiora fue¬ 
rint. Hanc insequendo viam primum 
CAP. I: LO STUDIO DELLA 
FABELLA NEL CAMPO DEL 
FLOKLORE elementa fabulae inves¬ 
tigat per fabulae structuram, per ty- 
pologiam fabulae graecae, per typolo- 
giam "linneianam” vulgo nuncupa- 

tam, per comparandi viam atque ratio¬ 
nem; CAP. II: VALUTAZIONE 
DEI MOTIVI DI “FIABA DI MA¬ 
GIA” NELLA NOVELLA DI 
APULEIO signa illa usu tradita re¬ 
vocantur : serpens nempe seu draco 
diraeptor, palatium fascinatum, res 
interdictae, invidia fraterna, inquisitio 
ejusque difficultates. CAP. III: LA 
STRUTTURA DELLA MATERIA 
DI “AMORE E PSICHE”: PRI¬ 
MO MOVIMENTO et CAP. IV: 
IL SECONDO MOVIMENTO: 
ALLA RICERCA DELLO SPOSO 
SCOMPARSO, structura magica fa¬ 
bellae ejusque vices et evolutio descri¬ 
buntur, donec praecipuae fabulae per¬ 
sonae, quam plurimis obstaculis supe¬ 
ratis, demum obviae fiunt. Indicibus 
sex opus valde utile redditur. 

Universita di Genova. — Studi No- 
niani II. Ed. Istituto di Filologia 
Classica e Medievale, Universita di 
Genova, 1973. 

Optima recensendi librum ratio vi¬ 
detur lectoribus indicem lucubratio¬ 
num simpliciter offerre, ut aliqua no¬ 
titia habeatur de hoc altero volumine 
de rebus nonianis quo haec argumen¬ 
ta colliguntur: G. Garabino, I tenta- 
tivi metrici di Gottlieb Roepcr; F. 
Rertini, Nonio e Fulgenzio; L. di 
Salvo, Naevianae Danaes fragmenta; 
S. S. Ingallina, Le citazioni nonia- 
nc dei “Cato Maior" e dei “Laelius”; 
G. Maggiulli, Properzio in Nonio; 
G. Ranuoci; II libro XX delle “Res 
humanae” di Varrone; E. Zaffagno, 
Index verborum quae in saturarum 
Menippearum fragmentis inveniuntur. 

Dkij.a Corte, F. — Opuscula III. 
Istituto di Filologia Classica e Me¬ 
dievale, Universita di Genova, 1972. 
Pag. 216. 

En tertia “Opusculorum” series 


qua scripta colliguntur de tribus ae¬ 
tatis augusteae poetis: Vergilio, Ho¬ 
ratio, Tribullo. Quod ad Vergilium 
spectat, primum obviam venit lucubra¬ 
tio “ Intro duzione a Virgilio” inscrip¬ 
ta, ubi prooemia ad Vergilii opera or¬ 
dine disponuntur: Le Bucoliche (p. 1), 
Le Georgiche, Libro I (p. 41), Le 
Georgiche, Libro II (p. 51), Le Geor¬ 
giche, Libro III (p. 59), Le Georgi¬ 
che, Libro IV (p. 67), L’Eneide (p. 
109); praeterea de re vergiliana hae 
adduntur lucubrationes: Cinguettando 
al mattin dare il buon giorno (p. 109); 
I giorni delVEneide (p. 113); Commen¬ 
to topografico al IX delV Eneide (p. 
121); Plena deo (143). Duae quoque 
Horatio dicantur lucubrationes: Vario 
e Tucca in Filodemo (p. 149); La dif¬ 
ficile giovinezza di Orazio (p. 153). 
Sex ultimae disputationes ad corpus 
Tibullianum spectant: La “Vita Ti¬ 
bulli” (p. 161); Onomastica Tibullia- 
na (p. 169); “Igne” o “Imbre”? (p. 
175); Tibullo e VEgitto (p. 181); As- 
petti sociali dei libro dei “Corpus Ti¬ 
bullianum” (p. 191); Il poeta Lucio 
Giulio Calido (p. 197). 

Jones, A. H. M. — Il tardo impero 
romano (284-602). Traduzione di 
Eligio Petretti. Ed. Il Saggiatore, 
Milano, 1973. Pag. 607. L. 8400. 

Cimus. Prof. Historiae Antiquae in 
Universitate Londiniensi, A. Hug. M. 
Jones, multa opera historica eaque 
maximi momenti divulgavit: The Ci- 
ties of the Eastern Roman Provinces 
(1937) The Greek City from Alexan¬ 
der to Justinicn (1940), Athenien Dc- 
mocracy (1960), Decline of the An¬ 
clent World (1966), Sparta (1967) in¬ 
ter alia opera quae notentur dignissi¬ 
ma. Sed opus quod recensemus Itali¬ 
ce conversum sic inscribitur anglice: 
“The Later Roman Empire” (284- 
602) anno 1964 in lucen editum. Hanc 
ducimus esse operis novitatem quod 

imperium romanum velut corpus vi¬ 
vum aestimatur, non ut reliquiae his¬ 
toricae. Eventus enim oculis aequa¬ 
lium potius hominum conspiciuntur, 
tanquam si auctor extremi imperii 
cultus paganus esset. Quae cum ita 
sint, auctor tamen christiane vel ju- 
daice sentiendi atque cogitandi mo¬ 
dum sponte non offendit, nisi cum 
perturbationis politicae vel socialis ra¬ 
tio intercedit. Facta quae describuntur 
amoenis narrationibus condiuntur et 
locutionibus ex scriptoribus antiquis 
excerptis. Claritatem in primis note¬ 
mus qua auctor, etsi fontium copia non 
scateret, structuram internam primo¬ 
rum regnorum barbarorum in Hispa¬ 
nia, in Gallia, in Italia, in Africa Sep- 
temtrionali illustravit. Nullibi certo 
inveniemus tantam notitiarum abun¬ 
dantiam tantamque diversissimarum 
materiarum summam subtili quadam, 
restaurandi res et facta facultate di¬ 
gestam, quam eruditissimus quisque 
historicus tantum perfecisset. Hoc pri¬ 
mo editionis italicae volumine even¬ 
tus describuntur ab extremo saeculo 
II usque ad Constantinum IV (668- 
685 p. Chr. n.), scilicet ad Africam 
Septemtrionalem ab Arabibus armis 
subactam; praeterea hoc volumine 
continentur duo in primis capita ma¬ 
joris momenti quae in opere inveniun¬ 
tur: gubernatio rerum publicarum et 
rerum administrandarum moderatio. 
Duobus his capitibus vivide revocatur 
societas romana extremis imperii 
temporibus: quo sese pacto haberet 
summa disciplina rerum publicarum, 
servitia civilia, exercitus, commercium, 
justitia, juvenum institutio, ecclesia. 
Quod ad plurimas harum rerum spec¬ 
tat uberrimus documentorum acervus 
primum congeritur quo ad historiam 
investigandam summum constituitur 
monumentum. 


ZlEGLER, K. - SONTHEIMER, W. - 
Gartner, H. — Der Kleine Pauly. 
Lexicon der Antike. 23 Lieferung: 
Schaf-Sponsio. Coi. 1-320. Ed. A. 
Druckenmiiller Verlag, Mujachen, 
1973. DM 25. 

I • 

Optime ominatis verbis semper sus¬ 
cipimus novum hujus lexici fascicu¬ 
lum quo longinqua eaque maxime 
aestimanda seris amplificatur. Quem 
lectoribus offerimus libellum ejusdem 
indolis atque naturae ducimus quam 
superiores fasciculos qui jam diu in 
Palaestra Latina judicio critico sunt 
instructi. Qui, quamvis obiter fasci¬ 
culum 23 versaverit manu, statim per¬ 
cipiet quot venerandae antiquitatis 
thesauri in eo inveniantur. Ibi subtili¬ 
ter periteque de omni re disseritur: 
exempli causa, cum de animantibus 
agitur has voces notemus quae specia¬ 
li mentione dignaes habentur: Schaf 
(ovis), Schlange (anguis), Schmetter- 
ling (papilio), Schnecke (conchylia), 
Schwein (sus, porcus); cum clarissi¬ 
mos in historicis viros revocaveris, 
haec nomina statim tibi legenti obviam 
prodibunt: Scipio, Scribonius, Seleu- 
kos, Sempronius, Seneca, Septimius, 
Sergius, Sertorius, Servilius,' Servius, 
Sextilius, Silius, Silius Italicus, Si- 
mon, Simonides, Sokrates, Solon, So- 
phokles, Spartacus; quod ad res et 
instituta spectat, en habes quae no¬ 
tentur vocabula: Schrift, Senatus, Se- 
puchri violatio, Sibyllen, Siglen, Sig¬ 
num, Silber, Sitophylakes, Skenikoi 
agones, Sklaverei, Spiegel, Spile; si 
archaeologiam excolis, ne inter alias 
urbes nobilissimas, quae hic recensen¬ 
tur, locos hispanicos oblitteraveris: 
Segisamo, Segobriga, Segontia, Sego- 
via, Sicoris (flumen) aliaque. Quae 
omnia certo notamus sive ex argu¬ 
mentorum auctoritate sive ex rerum 
tractandarum amplitudine atque mo¬ 
mento. 

Del Col, J. M. — “Los Hermanos” 
de Terendo. Estudio, version y no¬ 
tas. Ed. Columba, Buenos Aires, 
1973. Pag. 112. 

Prof. J. M. Del Coi, qui in Insti¬ 
tuto Superiore Joannis XXIII Sinus 
Albi (Bahia Blanca) in Argentina lit¬ 
teras latinas tradit et in primis thea¬ 
tro Terentii investigando operam na¬ 
vavit, hac nobis offert editionem ope¬ 
ris scaenici, quod “ADELPHOE” 
inscriptum in optimis Terentii operi¬ 
bus discriminatur. Ad melius poetam 
Carthagieniensem intellegendum, bre¬ 
vem qurnvis scitam auctor exaravit in¬ 
troductionem, ubi de Terentii vita et 
operibus, de theatro terentiano quod 
ad vim comicam, ad humanitatem, ad 
comoediarum structuram, ad perso¬ 
nas, ad dicendi genus aliaque spectat 
diserte agit, ut demum de comoedia 
quae “ADELPHOE” inscribitur dis¬ 
putet non nullas quaestiones revocan¬ 
do, quae sensum moralem, variam ju¬ 
venum institutionem ceteraque attin¬ 
gunt. Aliquot animadversionibus per¬ 
actis selectaque bibliographia expo¬ 
sita, vernacula insequitur operis scae¬ 
nici interpretatio, quae plane nobis 
arridet atque probatur, cum et textui 
Terentii fidn rl hodierno dicendi ge¬ 
neri accommodata videatur. 

Riposati, B. — M. Terenti Varronis 
De vita Populi Romani. Fonti-Ese- 
gesi-Edizione-Critica dei fram- 
menti. Sociata Editrice “VITA E 
PENSIERO”, CELUC, Milano, 
1972. Pag. 320. 

M. Terentius Varro, “eruditissimus 
omnium romanorum”, hac pulcherri¬ 
ma scitissimaque operis “De vita Po¬ 
puli Romani” editione quasi revivis¬ 
cere videtur. Quod eruditissimo viro 
B. Riposati debetur, qui primam edi¬ 
tionem anno 1939 iniquitate belli tem¬ 
porumque deletam retractavit et in 


diem refecit. Prima operis parte auc¬ 
tor praecipuam “ De vita Populi Ro¬ 
mani” bibliographiam memorat, quam 
rationem ac viam secuturus sit expo¬ 
nit, de fontibus fuse disserit, non 
tullasque agitat quaestiones de operis 
indice seu titulo, de ejusdem in quat¬ 
tuor libros divisione, de T. Pompo¬ 
nio Attico cui opus dicatum est, de 
tempore compositionis deque operis 
fortuna; parte secunda textus quattuor 
librorum restituitur librique singuli 
singillatim investigantur; capite se¬ 
cundo secundae partis fragmenta “in¬ 
certae sedis” uniuscujusque libri dis¬ 
putantur ; capite tertio ejusdem par¬ 
tis de ordine et dispositione fragmen¬ 
torum agitur; quarto demum capite 
conspectus fit synteticus fontesque 
Varronis revocantur; tertia et ultima 
parte M. Terentii Varronis “De vita 
Populi Romani” libronum IIII reli¬ 
quiae prostant per conspectum siglo¬ 
rum editionum compendiorumque et 
per fragmenta quattuor librorum. In¬ 
dice et nominum et verborum memo¬ 
rabilium utiliter finitur opus. 

Costa, C. D. N. — Seneca, Medea. 

Ed. The Clarendon Press, Oxford, 
1973. Pag. 168. L 3,30 net in UK. 

Cum apud anglos sexaginta abhinc 
annos Senecae Medea in lucem vul¬ 
gata sit, haec recens editio veram 
complet lacunam, quippe quae intro¬ 
ductione, textu latino, commentationi¬ 
bus instruatur. Praecipuus fini ejus 
videtur non tantum hanc Senecae tra¬ 
goediam illustrare verum etiam hanc 
editionem iis potius utilem reddere 
qui litteris anglicis et francogallicis 
student, tragoediam Senecae conferen¬ 
do cum operibus posteriorum scripto¬ 
rum recentiorum. Vis momentumque 
Senecae in litteris europaeis plurimum 
est aestimandum et in primis eminet 
Medea, eo magis quo eam Euripidis 
interpretatio historice antecedit et 

quam plurimae aliae tragoediae recen- 
tiores insequuntur ejusdem argumen¬ 
ti in Anglia, in Francogallia, In Ger¬ 
mania ; quae omnes magis minusve 
recta via de Seneca sibi aquam deri¬ 
vant. In introductione de vita poetae 
cordubensis ejusque operibus agitur, 
de Seneca et de tragoedia in litteris 
latinis, de fabula Medeae et de ea 
ratione qua a Seneca tractata est, de 
tragoediarum Senecae vi atque mo¬ 
mento in litteris europaeis, de textus 
traditione et manu scriptis, de discipli¬ 
na metrica prout in dialogis et in par¬ 
tibus lyricis tragoediae apparet. Se¬ 
lecta praeterea notatur bibliographia 
editionum praecipuarum, commenta¬ 
riorum quibus instructa est Medea, in¬ 
terpretationum anglicarum, manu 
scriptorum, operum universorum. Me¬ 
dium circiter librum commentationes 
occupant usque ad extremas paginas, 
quibus loci, qui explicatione indigent, 
grammatice, mythologice, aliaque ra¬ 
tione ad legentium utilitatem illus¬ 
trantur. 

Bolgar, R. R. — The classical heri- 

tage and its beneficiaries. Ed. Cam- 

bridge University Press, 1973. Pag. 
VIII-592. L. 2,95 net in UK. 

I 

Ex anno 1954 quo editum est hoc 
opus quasi introductio classica et ideo 
necessaria exstitit ad historiam cultus 
ac litterarum jam inde ab aetate caro- 
lingia usque ad renovatas artes litte¬ 
rasque ineundas atque investigandas. 
Quem ad finem Prof. R. R. Bolgar 
continuo elementa “primae manus”, 
quod vulgo dicitur, eaque magni aes¬ 
timanda largitur, quibus novus rerum 
conspectus habetur, simulatque argu¬ 
menta singula singularibus commen¬ 
tationibus locupletat, adeo ut vix in¬ 
veniri potest qui vehementiorem al- 
tioremque visionem historicam habere 
videatur. Prof. R. R. Bolgar opus re¬ 
centibus materiis ditat, immo vero 


vetustissima argumenta nova luce ac 
ratione retractat. Primus, quem sibi 
auctor proposuit, finis patefit in prae¬ 
cipuis mutationibus legum, philoso¬ 
phiae, medicinae, litterarum reprae¬ 
sentandis. Ad ampliorem operis no¬ 
titiam multum intererit indicem cog¬ 
noscere: I. The Background; II. The 
Greek East; III. The Carolingian 
Age; IV. The Pre-scholastic Age; 
V. The Scholastic Age; VI. Collapse 
and New Reginnings; VII. The High 
Renaissance; VIII. The End of the 
Renaissance and the Appearance of 
New Patterns in Classical Educa- 
tion and Scholarship; IX. Education 
and the Classical Heritage. Notes. 
Appendix I: Greek MSS. in Italy 
during the Fifteenth Century. Appen¬ 
dix II: The Translations of Greek 
and Roman Classics before 1600. In¬ 
dex. 

Pierre, L. — Aristote, Morche des 
animaux - Nouvements des ani- 
maux - Index des traites biologi- 
ques. Ed. Societe d’Edition “Les 
Belles Lettres”, Paris, 1973. Pag. 
XX-172. F 55. 

En ultimum seriei volumen tracta¬ 
tuum biologicorum Aristotelis a Con¬ 
sociatione G. Bude vulgatum, quo 
textus et interpretatio continentur 
duorum opusculorum quae motui ani¬ 
mantium dicantur nec non indices vo¬ 
cum technicarum ab Aristotele usur¬ 
patarum in iis quae ad historiam na¬ 
turalem spectant, nomina nempe ani¬ 
malium, arborum et stirpum, partium 
corporis, organorum, munerum, mor¬ 
borum. In introductione universa, 
qua praemunitur opus, de vera opus¬ 
culorum attributione aristotelica agi¬ 
tur, de eorum quoque loco in Aristo¬ 
telis operibus, de tempore seu chro- 
nologia utriusque opusculi, de editio¬ 
nibus et interpretationibus. Notitia 
quaedam praemittitur, ubi tractatus 

“1IEPI IIOPEA2 ZQIQN” expli¬ 
catur quod ad ejus materiam seu ar¬ 
gumentum et ad manu scriptam tex¬ 
tus traditionem attinet. Mox textus 
graecus cum interpretatione gallica et 
apparatu critico brevibusque an¬ 
notationibus sequitur universi tracta¬ 
tus. Ouo finito, alterum opusculum 
“IIEPI ZfMQN KINHSEflS” in¬ 
scriptum obviam venit simili ratione 
ac via dispositum atque distributum, 
cui brevis quoque notitia praeit de 
tractatus argumento et manu scriptis 
codicibus. Maximo commodo consu¬ 
lentibus aestimamus lexicon franco- 
gallicum et graecum vocum quibus 
animantia designantur, indicem grae¬ 
cum nominum animantium cum locis 
in opusculis biologicis memoratis, in¬ 
dicem partium corporis, organorum, 
munerum, facultatum pari ratione 
consignatorum. Ut mos est editoribus 
opus finitur notulis additiciis ad non 
nullos opusculorum locos illustrandos. 

Aubonnet, J. — Aristote, Politique, 

tome II, Deuxieme partie, livres 

V-VI. Societ e d’Edition “Les 

Belles Lettres”, Paris, 1973. Pag. 
XII-316. F 55. 

Actis diurnis et commentariis pe¬ 
riodicis hodierni homines fiunt cer¬ 
tiores de crebris continuisque rerum 
eversionibus atque mutationibus. Id¬ 
circo nihil aliud recentioris novitatis 
videtur quam hi duo Aristotelis libri 
V-VI operis “IIOAITIKQN E”, 
“IIOAITIKQN Z” inscripti. Si 
praecepta aristotelica de re publica ab 
hominibus hodiernis servarentur et 
pax regnaret et justitia toto orbe ter¬ 
rarum. Maxime argumentum utritis- 
que libri cognoscere nostra interest: 
A- CAUSAE UNIVERSAE RE¬ 
RUM NOVARUM: I. Ouibus de 
causis rei publicae moderatio mute¬ 
tur; II. Causae rerum novarum in re 


publica adnumerantur; III. Quae 
causae sint perturbationum disputan¬ 
tur singillatim; IV. Ex parvis causis 
interdum magnae oriuntur conse¬ 
quentiae; B- DE SINGULARIBUS 
CAUSIS E QUIBUS RES NO¬ 
VAE ORIANTUR ET DE RA¬ 
TIONIBUS AC VIIS QUIBUS 
RES PUBLICA SALVA FIAT: 

V. Res novae in re publica populari; 

VI. Res novae in optimatium impe¬ 
rio; VIII. Quo pacto stabilienda est 
res publica; IX. Dotes virtutesque 
gubernatorum civitatum; X. Rei pu¬ 
blicae moderandae natura et causae 
quibus imperium singulare labefacta¬ 
tur; XI. Ouo modo salvum fit im- 
perium singulare; XII. De tyranni¬ 
dum brevitate. Ouid de re sentiat 
Plato. Quae res maximi momenti in 
subsequenti libro VI complentur: 
A- CONSIDERATIONES UNI¬ 
VERSAE: I. De populari dominatu 
generatim disputatur; B- REGIMEN 
DEMOCRATICUM INVESTIGA¬ 
TUR: 1. Quibus causis varium ge¬ 
nus dominationis popularis habeatur; 
II. Principia et indoles regiminis de- 
mocratici; III. Aequalitas et justitia 
in re publica populari et in pauco- 
dum dominatione; IV. Regiminis de- 
mocratici genera; V. Quo pacto im¬ 
perium populare tutum asservetur; 
C- DE PAUCORUM DOMINA¬ 
TIONE DISPUTATUR: VI. Va¬ 
ria paucorum dominationis genera; 

VII. Quibus opibus paucorum domi¬ 
natio servetur; D- BREVIS QUO- 
R U N D A M MAGISTRATUUM 
DISQUISITIO: VIII. De magistra¬ 
tibus necessariis ceterisque. Liber ce¬ 
terum eadem ratione atque alii hujus 
corporis libri disponuntur, quod ad 
textum graecum spectat cum inter¬ 
pretatione, apparatu critico ad calcem 
paginarum, annotationibusque addi¬ 
ticiis quae in extremo opere prostant 
per utiles. 

Flaceliere, R. - Chambry, E. — 
Plutarque, Vies, tome VIII : Ser- 
torius-Pompee. Societe d’Edition 
“Les Belles Lettres”, Paris, 1973. 
Pag. 316. F 60. 

Hoc volumine Plutarchi Vitae Pa¬ 
rallelae vulgo inscriptae continentur 
in quibus Sertorius cum Eumene et 
Agesilaus cum Pompeio comparatur. 
Per ampla notitia de unoquoque viro 
textum graecum francogallice con¬ 
versum antecedit additiciaeque anno¬ 
tationes extremum volumen occupant. 
Qui legerint, statim percipient qua ra¬ 
tione ac via Plutarchus in vitis pa¬ 
rallelis conscribendis utatur: primum 
separatim vitam virorum cum graeco- 
rum tum romanorum Eumenis-Serto- 
rii, Agesilai-Pompei describit; deinde 
quadam eos comparatione confert os¬ 
tendens quid ingenii, fortunae, rerum 
gestarum inter se differant aut con¬ 
veniant, ut denique de eis judicium 
sententiamque promat. Quod ad Ser¬ 
torii tamen vitam attinet, lectores in 
primis hispani animadvertere velint 
Plutarchum Sertorianae formae de¬ 
corem addidisse supra verum, quippe 
qui fontibus praesertim Sallustii usus 
esset sertorianis rebus benevolentissi¬ 
mi, ut in introductione validorum tes¬ 
timoniorum auctoritate atque ponde¬ 
re comprobatur. 

Alexiou, M. — The ritual lanient 
in Greek tradition. Cambridge 
University Press, 1974. Pag. XIV- 
274. L 5,69 net in UK. 

Prof. M. Alexiou historiam “planc¬ 
tus ritualis” apud graecos describit 
tanquam formam poeticam jam inde 
ab Homeri aetate per aetatem classi¬ 
cam et byzantinam quae dicuntur us¬ 
que ad aetatem nostram, in qua instar 
partis traditionis popularis in prae¬ 
sens persistit. In tres partes auctor 
dividit opus: PART I: LAMENT 


AND RITUAL, ubi, ratione ac via 
tractandae rei exposita, de tradenda 
et evolvenda lamentorum consuetudi¬ 
ne apud veteres praesertim ad fune¬ 
ra quod spectat, agitur; quid etiam 
ethnica et christiana doctrina senserit 
de lamentatione; quo pacto lamenta 
hujus modi ritualia in recenti aetate 
superfuerint. PART II: GODS, CI- 
T1ES AND MEN, pars scilicet se¬ 
cunda qua lamenta inquiruntur pro 
diis, heroibus, hominibus, urbibus de¬ 
letis effundenda et varia lamentandi 
genera investigantur. PART III: 
THE COMMON TRADITION, 
planctus ritualis structura describitur 
nec non formulae quibus lamenta pro¬ 
duntur. Annotationibus per utilibus 
opus ditatus quas in extremo volumi¬ 
ne bibliographia selecta, index univer¬ 
sus et index imaginum insequitur. 
Ouae omnia Prof. M. Alexiou sum- 
ma testimoniorum varietate exponit, 
quae e fontibus litteris, archaeologicis, 
anthropologicis per consuetudinem 
circiter 2500 annos non interruptam 
desumpsit. 

Schouler, B. — Libanios, Discaurs 
nioraux (6, 7, 8, 25). Introduction, 
texte et traduction. Societe d’Edi- 
tion “Les Belles Lettres”, Paris, 
1973. Pag. 234. 

Ex scriptis quam plurimis Libanii 
sophistae quattuor distinguuntur ora¬ 
tiones quae separatim investigari pa¬ 
tiuntur. Nam hujus modi orationes 
communem materiam ethicam et ge¬ 
neralem attingunt et, juxta non nul¬ 
lorum peritorum sententiam, quen- 
dam verborum sonum atque argu¬ 
menta habent praedicationis cynicae 
stoicae, adeo ut haec opera diatriba¬ 
rum deperditarum furta litteraria vi¬ 
deantur. Quae tamen cum ita sint, Li¬ 
banii orationes cum ejusdem scripto¬ 
ris litteris magnam auctoritatem ha¬ 
bent in scriptis graecis et in iis quae 

ad extremam Imperii aetatem cognos¬ 
cendam attinent. En quattuor oratio¬ 
num index: De animo insatiabili 
(orat. 6), Divitiae male comparatae 
infortunatiores sunt paupertate (orat. 
l),De paupertate seu de amicis (orat. 
8), De servitute (orat. 25). Praecipua 
operis pars introductioni universae 
dicatur, qua Prof. B. Schouler perite 
sciteque agit de Libanii vita et ope¬ 
ribus, de tempore quo orationes ethi¬ 
cas exaravit, de genere harum ora¬ 
tionum, de lingua dicendique modo, 
de earum structura oratoria, de Li¬ 
banii verborum sono et intentione in 
orationibus habendis, de argumenta¬ 
tione, de quadam restringendi atque 
contrahendi amicitiam ratione, de di¬ 
vitiis, de cultu, religione ac fide, de 
animi cupiditatibus corporisque mor¬ 
bis, de variis moderandae rei publicae 
generibus, de aequalium moribus de¬ 
scribendis atque interpretandis, de 
justa rerum apud Libanium aequili¬ 
britate, de ejusdem cultu litterario 
civilique ethica. Secunda operis pars 
textum quattuor orationum continet 
cum interpretatione francogallica, ap¬ 
paratu critico, brevibusque annotatio¬ 
nibus praeviaque argumenti notitia 
atque conspectu. In extremo opere in¬ 
dices consignantur locorum geogra- 
p h i c o rum, nominum propriorum, 
scriptorum veterum, notionum, ver¬ 
borum graecorum. 

Duncan-Jones, R. — The Economy 
of the Koman Empirc : Quantitative 
studies. Cambridge at the Univer- 
sity Press, 1974. Pag. XVI-396. 
L 7,60 net. in UK. 

Imperium romanum, si vocabulis 
ac rationibus militaribus civilibusque 
uti licet, quaedam exstitit institutio 
mirum in modum perferta atque ab¬ 
soluta et quamquam res ejus admi¬ 
nistranda elementorum pristinorum 
simplicitatem nusquam transiluit, ta¬ 


men imperium in praesens validissi¬ 
ma civitas atque potentia, ut vulgo 
dicitur, apprime evoluta jure ab om¬ 
nibus aestimaretur. Pars maxima ci¬ 
vium agri culturae simpliciore modo 
studebant condicionibus technologicis. 
Subvectio terrestris magnis difficul¬ 
tatibus laborabat; maritima autem 
agilis erat etsi hieme intermitteretur. 
Numquam per ampla perfecta est fi¬ 
des ac ratio pecuniarum, adeo ut ar¬ 
gentariae parvae raraeque viderentur. 
Si vocabulis recentibus uti licet, fruc¬ 
tus lucrumque nationale multo fuit 
inferius quam ut pateretur populus 
qui quinquaginta circiter decies cen¬ 
tena milia civium haberet. Quibus 
difficultatibus rito perpensis, tamen 
romani pecuniam supeditarunt ad 
magnas aedificationes peragendas et 
operam laboremque concitarunt supe¬ 
rioris vis atque amplitudinis quam 
aliae primaevae civitates europaeae. 
Doctor R. Duncan-Jones plurimos 
praecipuosque rei administrandae ro- 
manorum adspectus singillatim consi¬ 
derat pretia rerum atque tributa im¬ 
posita accurate perpendens, quin di¬ 
vitiarum in unum conglobationem, 
lucra possibilia reditumque opum in 
agri culturam praetermittat. Ultima 
operis parte classes gradusque civium 
investigat, nec non conatus rei publi¬ 
cae moderatorum ad amplificandam 
civitatem; quaestiones quoque exagi¬ 
tat maximi momenti disputandas de 
vini cultura beneficiisque, de agro¬ 
rum pretiis, de urbe ab romanis 
constituta. Quae omnia ex documen¬ 
tis nummariis fontium cum epigra- 
phicorum tum litterariorum colligit 
auctor, mirum in modum ostendendo 
quam amplae ex exiguis, qui viden¬ 
tur, fontibus erui possint conjecturae. 

Gasparotto, G. — Ancora Lucrcsio 
nel “Bucolicon Carmen” (XII Con¬ 
flictatio) dei Pctrarca. Estratto da 
DIGNAM DIIS, P. 211-228. 

Gasparotto, G. — 11 nome di Lucre- 
sio nel Petrarca (La biografia Ge- 
ronimiana). Estratto dagli “Atti e 
Memorie deirAccademia Patavina 
di Scienze Lettere ed Arti, Vol. 
LXXXV (1972-1973), p. 293-307. 

% 

Primum opusculum XII Conflicta¬ 
tioni Petrarcae investigandae ab auc¬ 
tore dicatur, qui ope locorum paralle¬ 
lorum strata quaedam discernit com¬ 
munia inter poetas Lucretium et Pe- 
trarcam, eo quidem consilio ut diluci¬ 
de ostendatur quantum Petrarca Lu¬ 
cretii presserit vestigia in ultima eclo¬ 
ga “Bucolici Carminis” exaranda. 

Alterum apusculum Prof. J. Gas- 
parotto valida argumentatione com¬ 
probare nititur Petrarcam poema lu- 
cretianum recta via cognovisse atque 
imperfectum eum quoque invenisse; 
quae directa cognitio forsitan Petrar¬ 
cam compulerit ad amplectendam no¬ 
titiam de Lucretii morte voluntaria, 
quae, ut Prof. J. Gasparotto rite pro¬ 
bat, tantum a Sancto Hieronymo ini¬ 
tium capit. 

Palmer, P. J. — Versificare. Proso¬ 
dia y Metrica. Sistemus de versifi- 
cacion latina con argumentos y no¬ 
tas. Ed. Graficas Miramar, Palma 
de Mallorca, 1974. Pag. 66. Pese- 
tas: 150. 

Opusculum quod recensendum ab 
auctore suscepimus, ut ipsius verbis 
utar, “ad usum scholarum” aestiman¬ 
dum est. Idcirco omnia trita via ac 
ratione procedunt, quam auctor sequi¬ 
tur fida conscientia in exponendis 
praeceptis prosodicis et metricis more 


usuque traditis. Aliquam tamen novi¬ 
tatem testificamur in XXVIII poe¬ 
matis latinis ab auctore compositis 
quibus quamplurima aeque varia ar¬ 
gumenta pertractans alumnos ad poe- 
sim latinam excolendam et exercen¬ 
dam adhortatus exemplumque imitan¬ 
dum eis praebet. 

Vroom, H. — Batavia Latina. Ed. E. 
J. Brill, Leiden, 1973. Pag. 112. 

Dtor. H. Vroom latinis versibus 
reddidit carmina varia poetarum ba- 
tavorum. Haec tamen est indoles hu¬ 
jus interpretationis quod non classi¬ 
cas faciendi versus latinos normas 
auctor observat, sed quandam medii 
aevi rationem ac viam insequitur quae 
non in quantitate syllabarum nititur 
classicorum poetarum more sed in ver¬ 
sibus et similiter et eodem modo desi¬ 
nentibus. Nihil interpreti objiciendum, 
si hoc genus poeseos latinae colendae 
sibi ipse proposuit, praesertim cum 
veram, ingenuam, simplicem, venus¬ 
tam condiderit poesim, quamvis non 
classicam. Quasi in optimorum poe¬ 
tarum batavorum hortulis flosculos 
pulcherrimos excerpsit interpres ad 
sertorum instar carmina varii argu¬ 
menti religiosa, amatoria, familiaria, 
amoris patrii vel naturae plena, histo¬ 
rica, litteraria, philosophica aliaque id 
genus colligenda. Si auctor veniam no¬ 
bis concesserit, in paginis Palaestrae 
Latinae non nulla carmina hujus ba- 
tavi poetae latini recentis ultro edere 
possumus poemata quae lectores nos¬ 
tri et amici jucunde degustent. 

Marianus Molina, C. M. F. 

Vaananen, V. — Introduzione al la¬ 
tino volgare. Casa Editrice. Prof. 

R. Patron, Bologna, 1971. Pag. 406 

L. 4900. 

Domus Editrix Prof. R. Patron de 
re linguistica latino-romanica legenti¬ 
bus offert volumen quod est conver¬ 
sio italica editionis francogallicae V. 
Vaa.ianen in aedibus Klinsieck pari- 
siensibus a. 1967 (2. edit.) vulgo da¬ 
tae. Conversio et aptatio italica, quae 
simul a Prof. A. Limentani et A. 
Grandeso Silvestri est accuratissime 
exarata, nobis omnino probatur. 
Opus in duas praecipuas quasi di¬ 
visiones dispertitur, quarum alia est 
theoretica, alia litteraria. Prima 
quinque partes habet: Prima pars : 
DE LATINA LINGUA VULGARI: 
NOTIONES UNIVERSAE: A) La¬ 
tinus sermo vulgaris et lingua lati¬ 
na B) Sermo latinus gentiumque or¬ 
bis dominatio C) Linguae latinae 
“aetates” D) Sermonis latini vulga¬ 
ris fontes E) Ab unitate inde latina 
usque ad romanicam diversitatem 
(39-74). Pars altera : DE SONIS: A) 
De litteris vocalibus B) De litteris 
consonantibus (75-138). Tertia pars : 
DE VOCIBUS: A) Notiones univer¬ 
sae B) Elementa psychica C) Ele¬ 
menta socialia D) Elementa ethnica 
E) Fictio nominis seu onomatopoeia 
vocesque significanter expressae F) 
Derivatio G) Compositio H) Creatio 
vocum ope praeverbiorum I) Sensus 
mutationes (139-178). Quarta pars: 
DE FORMIS EARUMQUE MU¬ 
NERIBUS: A) Notiones universae 
B) Nomen C) Verbum (179-249). 
Quinta pars : DE ORATIONE: A) 
De oratione simplici B) De oratione 
composita C) De constructionibus ab¬ 


solutis (253-284). Pars, quam lit¬ 
terariam vocare licet, ex antho- 
logia textuum constat latino- 
rum qui locutionibus vulgaribus 
abundant. Quae anthologia partis 
theoreticae praestantissimum videtur 
complementum atque quodam modo 
campus seu locus ubi regulae superio¬ 
res observationesque linguisticae ac 
grammaticae comprobantur. Textus 
maximi videntur pretii atque momen¬ 
ti : A) INSCRIPTIONES : 1. Inscrip¬ 
tiones in parietibus defixae; 2. Ta¬ 
bellae de fixionum; 3. Inscriptiones fu¬ 
nerales; B) PAPYRI ET O ST RA¬ 
CA ; C) PETRONII SATIRICON: 
Cena Trimalchionis; D) VETUS 
LATINA ET VULGATA; E) MU¬ 
LOMEDICINAE CHIRONIS ET 
P. VEGETII RENATI; F) ITINE¬ 
RARIUM (peregrinatio) EGERIAE; 
G) GREGOR1I TURONENSIS 
HISTORIA FRANCORUM; H) 
LEX SALICA; I) APPENDIX 
PROBI; L) GLOSSAE A EM ILI A- 
NENSES (285-350). Unusquisque 
textus latini sermonis vulgaris per 
utili commentario illustratur, quo 
manu quasi conducti alumni faci¬ 
lius in eis legendis edoceantur 
(327-350). In extremo opere ver¬ 
borum invenitur index, quae ad 
sermonem latinum, linguas romani- 
ca.s, graecam, osco-umbram, linguas 
germanicas, aliasque spectant. Index 
auctorum recentium qui in opere me¬ 
morantur. Index universus (351-405). 
Pulcherrimum sane volumen in ae¬ 
dibus Prof. R. Patron in lucem edi¬ 
tum magno erit adjumento tum lin¬ 
guae latinae tum linguarum roma- 
nicarum cultoribus qui italico loqu- 
ntur sermone. 

Marianus Molina, C. M. F. 

